**j0084050**

***Vilniaus lopšelis-darželis***

***„Vėtrungė“***

****

**j0084050**

**j0084050j0084050 *IKIMOKYKLINIO***

***UGDYMO***

***PROGRAMA***

**Vilnius, 2016**

**TURINYS**

1. Bendrosios nuostatos\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3

2. Ikimokyklinio ugdymo principai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_7

3. Tikslas ir uždaviniai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_8

4. Ugdymo turinio sudarymo nuostatos\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_10

5.ugdymo metodai, būdai ir priemonės\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_11

6. Ugdymosi turinys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_12

6.1. Bendravimas ir kalba\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_12

6.2. Visuomeniškumas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_19

6.3. Tyrinėjimas ir aplinkos pažinimas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_25

6.4. Vaizduotė ir kūryba\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_34

6.5. Sveikata ir saugumas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_44

7. Ugdymosi pasiekimai ir jų vertinimas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_53

8. Literatūra ir naudoti šaltiniai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_56

9. Priedai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_57

**1. BENDROSIOS NUOSTATOS**

**Pavadinimas - Vilniaus lopšelis – darželis “Vėtrungė”**

**Teisinė forma -** juridinis asmuo, pelno nesiekianti, Vilniaus miesto savivaldybės institucija.

**Grupė -** neformaliojo švietimo mokykla.

**Tipas -** lopšelis – darželis.

**Darželio adresas**: Gardino g. 8, LT-02174, Vilnius.

**Telefonas**: 8~5 2619160 (51)

**El. adresas**: [rastine@vetrunge.vilnius.lm.lt](mailto:rastine@vetrunge.vilnius.lm.lt)

**Internetinė svetainė:** [**www.vetrunge.vilnius.lm.lt**](http://www.vetrunge.vilnius.lm.lt)

|  |  |
| --- | --- |
| **PROGRAMOS ATNAUJINIMO KRYTYS**  Vilniaus lopšelio - darželio „Vėtrungė“ ikimokyklinio ugdymo(si) programa (2007), atsižvelgiant į besikeičiančius visuomenės poreikius švietimo srityje, sparčiai besivystančias technologijas buvo nuolat stebima ir vertinama. Šiame procese aktyviai dalyvavo ir programos tobulinimui teikė siūlymus ugdytinių tėveliai, pedagogai, darželio personalas. Taip pat buvo atsižvelgta į išsakytas vaikų mintis, idėjas, jų interesus ir pomėgius. Vadovaujantis teiktais pasiūlymais buvo numatytos esminės programos atnaujinimo  atsižvelgiant į jo prigimtines galias, poreikius ir patirtį. Programos esminė nuostata: **vaikas – dėmesio centre.** Skatinamas vaiko aktyvumas puoselėjant vaiko kultūrą, pomėgius, interesus ir pripažįstant jo teisę rinktis.  Numatant ugdymosi turinį buvo siekiama, kaip galima maksimaliai priartinti jį prie kasdienio, realaus „čia ir dabar“ vaiko gyvenimo. Tai yra tai, kas labiausiai domina vaiką, ko jis pats norėtų išmokti ar pažinti. Tai sudaro galimybę efektyviai siekti vaiko pažangos ir padėti vaikams patiems planuoti savo ugdymąsi.  Ne mažesnis dėmesys yra skiriamas šeimos vertybių, kultūros, kalbos puoselėjimui. Tai padeda vaikams iš kitakalbių šeimų jaustis saugiai ir geriau perimti bendrąsias visuomenines vertybes, mokytis lietuvių kalbos.  Programa skirta ikimokyklinio ugdymo pedagogams, tėvams ir kitiems vaiko ugdytojams.  **POŽIŪRIS Į VAIKĄ IR JO UGDYMĄ**  Sparčiai kintanti visuomenė, besivystančios technologijos, globalizacijos procesai keičia požiūrį į vaiką ir jo ugdymą šeimoje bei ikimokyklinio ugdymo įstaigoje. Šių dienų vaikų poreikiai ir patirtis yra kitokie, negu suaugusiųjų vaikystėje. Šie vaikai auga intensyviai besivystančių informacinių technologijų  **VAIKAI IR JŲ POREIKIAI**  Dauguma vaikų yra motyvuoti, žingeidūs ir smalsūs, gebėjimai atitinka jų amžių. Vaikų bendravimo su bendraamžiais, fizinio ir psichinio saugumo, pažinimo, saviraiškos poreikiai - tenkinami kuriant saugią, jaukią, sveiką, stimuliuojančią ugdytis ir vaikui patogią aplinką. Vaikų judėjimo, sveikatos stiprinimo poreikiams tenkinti yra specialiai įrengtas sporto aikštynas ir lauko žaidimų aikštelės.  Taip pat tenkinami ir specialieji vaikų poreikiai: gabiems ir talentingiems vaikams yra sudarytos galimybės plėtoti savo gabumus diferencijuojant ugdymosi procesą. Vaikai, turintys nežymius specialiuosius ugdymosi poreikius yra ugdomi integraliai individualizuojant ugdymą pagal vaikų galias.  Nemaža dalis vaikų įstaigą lanko iš mišrių šeimų, todėl natūraliai kyla šių vaikų lietuvių kalbos mokymosi poreikis. Atsižvelgiant į tai, kad lopšelyje-darželyje vienoje grupėje ugdymas vyksta rusų kalba, siekiant tenkinti vaikų saugumo poreikius, vaikai pradeda mokytis lietuvių, kaip valstybinės kalbos, jau nuo 1 m. amžiaus.  Dalis darželį lankančių vaikų turi specialiųjų ugdymosi poreikių, todėl šiems vaikams padėti juos įveikti teikiamos logopedo, psichologo ir specialiojo pedagogo paslaugos.  🙡🙣  Liepkalnio žiemos slidinėjimo trąsa ir Lietuvos futbolo federacijos stadionas. Šalia randasi Liepkalnio ir Antano Vienuolio pagrindinės mokyklos. Tai sudaro papildomą galimybę vaikams plėsti akiratį lankantis šalia esančiuose pramogų ar aplinkos pažinimo ar socialinės paskirties objektuose, dalyvaujant bendruose renginiuose, organizuojant išvykas.  Lopšelio-darželio personalas padeda tėvams pažinti, perimti lietuvių kultūros, o ypač vietinio regiono specifines vertybes, savo pavyzdžiu skatina jas puoselėti ir tęsti kviesdami prisijungti prie darželio tradicijų puoselėjimo ir kūrimo.  **TĖVŲ IR VIETOS BENDRUOMENĖS POREIKIAI**  Kaip rodo įstaigą lankančių vaikų tėvų apklausa, tėvai pageidauja, kad vaikai lankantys šią įstaigą ir praleidžiantys joje didžiausią dalį dienos jaustųsi saugūs, gautų įvairiapusį, kokybišką vaikų ugdymą. Pirmenybę jie teikia vaiko fiziniam ir psichiniam saugumui. Tėvai nori, kad vaikas darželyje ne tik gautų žinių, bet ir išmoktų pasitikėti savimi, taptų savarankišku, būtų nusiteikęs pažinti supantį pasaulį.  Atliepiant tėvų lūkesčius ir poreikius siekiama aktyvios partnerystės su vaikų šeimomis.  Tėvai kviečiami dalyvauti teikiant siūlymus ugdymo proceso tobulinimui, organizuojant aptariant bendrus renginius ir šventes. | kryptys ir atnaujinta įstaigos ikimokyklinio ugdymo programa.  Rengiant ikimokyklinio ugdymo programą buvo vadovaujamasi Ikimokyklinio ugdymo programų kriterijų aprašu (2005), Švietimo įstatymu (nauja redakcija, 2011), Ikimokyklinio amžiaus vaikų pasekimų aprašu (2014), Ikimokyklinio ugdymo metodinėmis rekomendacijomis (2015), JT Vaiko teisių konvencija, Vaiko gerovės valstybės politikos koncepcija ir kitais ikimokyklinį ugdymą reglamentuojančiais ar metodinę pagalbą teikiančiais dokumentais.  Ugdymo programoje didelis dėmesys yra skiriamas visuminiam vaiko ugdymuisi,  ir interneto amžiuje, be to jau moka jomis ir naudotis. Globalizacijos procesai vis plačiau atveria duris į pasaulį, todėl šiuolaikinis vaikas vis dažniau kalba keliomis kalbomis, susiduria su skirtingomis kultūromis.  Tampa akivaizdu, kad kinta požiūris į patį ugdymo procesą, jis tampa ugdymosi procesu, kurio aktyviausias dalyvis yra vaikas. Vaiko ugdymasis suprantamas kaip daugiakryptis procesas: kuriame vaikai ugdosi kaip socialiniai individai, kurie ne tik perima patirtį iš suaugusiųjų bet ir patys kuria naują.  Jungtinių tautų vaiko teisių konvencijoje kiekvienas vaikas vertinamas kaip asmenybė, pripažįstama jo teisę gyventi ir elgtis pagal prigimtį, ugdymo šeimoje tradicijas, patirtį.  Ugdymas organizuojamas vadovaujantis humanistinės pedagogikos holistiniu (visuminiu) požiūriu į ugdomą asmenybę. Humanistinė pedagogika vaiką priima tokį, koks jis yra. Esminė priemonė tikslui pasiekti yra bendravimas, kuris teikia vaikams kasdienį džiaugsmą, stiprina jų asmenybę, dovanoja jiems pasirinkimo laisvę, skatina bendradarbiavimą. Ugdymas nukreiptas į vaiko individualią pažangą be prigimčiai svetimos prievartos ir visų su ja tiesiogiai susijusių priemonių.  🙡🙣  **MOKYRTOJŲ IR KITŲ SPECIALISTŲ PASIRENGIMAS**  Visi įstaigoje dirbantys pedagogai, logopedai, psichologas, socialinis darbuotojas ir meninio ugdymo pedagogai turi aukštąjį arba aukštesnįjį išsilavinimą. Pedagogai yra kompetentingi, jų gebėjimai ir žinios, kvalifikacija laiduoja kokybišką vaiko ugdymą (si).  Pedagogai organizuoja ir aktyviai dalyvauja Vilniaus miesto savivaldybės, mikrorajono ir respublikos mastu organizuojamuose renginiuose (parodose, konkursuose, šventėse, akcijose ir kt.).  Siekiant ugdymo kokybės įstaigos pedagogai dalinasi savo praktine patirtimi dalyvaudami ikimokyklinių įstaigų metodinių būrelių bei tarybos veikloje (konferencijos, seminarai, diskusijos, bendri projektai).  Pedagogai nuolat tobulinasi dalyvaudami miesto ir respublikiniuose renginiuose bei kvalifikacijos kėlimo kursuose.  **ĮSTAIGOS IR REGIONO SAVITUMAS**  Lopšelis-darželis įsikūręs vaizdingame Liepkalnio rajone, šalia Subačiaus kalvų, netoli Aušros vartų, netoliese yra Rasų kapinės, centrinė geležinkelio stotis,  Tėvai geriausiai pažįsta savo vaiką ir gali padėti pedagogams geriau pažinti vaiką, jo individualias savybes ir patirtį. Todėl susipažįstama su šeimos socialine, kultūrine aplinka, ugdymo tradicijomis, vaiko vystymosi ypatumais. Tai svarbu, nes vaiko pasiekimai aptariami kartu su tėvais ir planuojami tolimesni ugdymosi tikslai.  Darželio pedagogai noriai jungiasi į Rasų bendruomenės veiklą. Kartu su vaikų tėvais ir kitais bendruomenės nariais dalyvauja bendrose veiklose, akcijose ir kt.  **PEDAGOGO VAIDMUO**  Pedagogas stengiasi pažinti bei sužadinti vaiko ugdymąsi laiduojančias protines bei fizines galias, kuria jų plėtotei tinkamą aplinką, siekia pedagogo ir vaiko tėvų aktyvaus bendradarbiavimo.  Ugdymosi turinį pedagogas pritaiko vaiko poreikiams, galioms ir turimai patirčiai siekiant optimalios kiekvieno vaiko pažangos. Veikla organizuojama paisant vaiko raidos ir vaikų kultūros dėsningumų, siekiant jų vertybinių nuostatų, jausmų, mąstymo ir veiksmų plėtotės, vaiko vidinio ir išorinio pasaulio dermės.  Ugdymas grindžiamas kiekvieno vaiko asmenybės pažinimu, geriausiai susiformavusiais jo gebėjimais, sudarant sąlygas tobulinti mažiau išugdytas vaiko raidos sritis. |

**2. IKIMOKYKLINIO UGDYMO PRINCIPAI**

**3. TIKSLAI IR UŽDAVINIAI**

***Programos tikslas:***

Atsižvelgiant į vaiko prigimtines galias, jo individualią patirtį, vadovaujantis raidos dėsningumais, padėti vaikui ugdytis savarankiškumo, sveikos gyvensenos, pozityvaus bendravo su suaugusiais ir vaikais, kūrybiškumo, aplinkos ir savo šalies pažinimo, bei mokėjimo mokytis pradmenis.

***Programos uždaviniai:***

Siekti, kad vaikas:

**▪** Plėtotų individualias fizines, socialines, pažinimo, kalbos ir bendravimo, kūrybines galias, pažintų ir išreikštų save.

**▪** Pozityviai bendrautų ir bendradarbiautų su suaugusiaisiais ir vaikais, mokytųsi spręsti kasdienes problemas, atsižvelgti į savo ir kitų ketinimus, veiksmų pasekmes.

**bd05478_▪** Aktyviai dalyvautų ir kūrybiškai išreikštų save šeimos, ugdymo įstaigos ir vietos bendruomenės gyvenime.

**▪** Mokytųsi pažinti ir veikti: žaistų, keltų klausimus, tyrinėtų, rinktųsi veiklos būdus ir priemones, samprotautų apie tai, ko išmoko, numatytų tolesnės veiklos žingsnius.

bd05475_

**4.UGDYMO TURINIO ESMINĖS NUOSTATOS**

|  |  |
| --- | --- |
| **UGDYMO TURINIO SUDARYMO NUOSTATOS:**  Šiuolaikinis ugdymosi turinys suprantamas, kaip turinio, metodų ir priemonių visuma. Ugdymo turinys sudarytas siekiant aktyvaus vaiko dalyvavimo, atsižvelgiant į individualius jo poreikius, interesus, polinkius bei gebėjimus. Jame atsispindi tai, ką vaikas ugdosi, kokias vertybines nuostatas, gebėjimus, žinias ir patirtį įgyja žaisdamas, judėdamas, tyrinėdamas, bendraudamas.  Ugdymosi turinys sąlyginai suskirstytas į penkias pasiekimų sritis, kurios apima rekomenduojamas 18 vaiko ugdymo sričių. Ugdymo turinys pateikiamas pagal amžiaus tarpsnius apimant vaikų ugdymą nuo 1 iki 6 m. amžiaus ir išskiriant ugdymosi turinį į ankstyvąjį amžių: 1-2 m. ir 2-3 m. (jis atskirtas šviesesne spalvine gama) ir ikimokyklinį amžių: 3-4 m., 4-5 m., 5-6 m. vaikų ugdymosi (atskirtu tamsesne spalvine gama). Turinys skleidžiamas numatant esminius vaikų pasiekimus penkiose ugdymosi srityse pagal amžiaus tarpsnius ir bei pateikiant suaugusiojo veiksenos pavyzdžius.  Kiekvienoje skleidžiamoje ugdymo turinio srityje yra integruojami mokėjimo mokytis, problemų sprendimo, iniciatyvumo ir atkaklumo bei kūrybiškumo gebėjimai. | **UGDYMOSI SRITYS IR TURINIO ELEMENTAI:**  **Bendravimas ir kalba**   * Sakytinė kalba ir rašytinė kalba * Santykiai su kitais   **Visuomeniškumas**   * Savivoka ir savigarba * Savireguliacija ir savikontrolė * Emocijų suvokimas ir raiška   **Pasaulio pažinimas**   * Tyrinėjimas ir aplinkos pažinimas * Skaičiavimas ir matavimas   **Vaizduotė ir kūryba**   * Estetinis suvokimas * Meninė raiška   **Sveikata ir saugumas**   * Fizinis aktyvumas * Kasdienio gyvenimo įgūdžiai   **Integruojami gebėjimai per visas vaiko ugdymosi sritis:**   * Mokėjimas mokytis * Problemų sprendimas * Iniciatyvumas ir atkaklumas * Kūrybiškumas   🙡🙣 |

**UGDYMOSI SRITYS IR ESMINIAI GEBĖJIMAI**

**Sveikata ir saugumas**

* ***Kasdienio gyvenimo įgūdžiai***. Noriai ugdosi sveikam kasdieniam gyvenimui reikalingus įgūdžius. Tvarkingai valgo, susitvarko, apsirengia. Saugo sveikatą, saugiai elgiasi.
* ***Fizinis aktyvumas.***

Noriai, džiugiai, aktyviai ir įvairiai juda, žaidžia judrius žaidimus. Tikslingai atlieka veiksmus, kuriems būtina akių–rankos koordinacija bei išlavėjusi smulkioji motorika.

**Bendravimas ir kalba**

* ***Sakytinė kalba.*** Nusiteikia išklausyti kitą, išreikšti save kalba. Klausosi ir supranta, ką kalba kiti, kalba natūraliai, laisvai reiškia mintis, išgyvenimus, keičiasi sumanymais, idėjomis. Jaučia kalbos grožį.
* ***Rašytinė kalba.*** Domisi ženklais, simboliais, tekstu. Atpažįsta, rašinėja raides, kitus simbolius, pradeda skaitinėti.
* ***Santykiai su kitais.***

Nusiteikia bendrauti, bendradarbiauti su suaugusiais ir bendraamžiais. Pasitiki, drąsiai reiškia savo nuomonę, žino, kaip reikia elgtis su nepažįstamais.

**Visuomeniškumas**

* ***Emocijų suvokimas ir raiška.*** Domisi, atpažįsta ir įvardija savo ir kitų emocijas, jas tinkamai reiškia, ugdosi empatiškumą.
* ***Savireguliacija ir savikontrolė.***

Nusiteikia valdyti emocijas, elgesį. Geba susitarti, laikytis susitarimų, bendraudamas siekia kontroliuoti savo žodžius ir veiksmus.

* ***Savivoka ir savigarba.*** Save vertina teigiamai.Supranta savo asmens tapatumą, pasitiki savimi ir savo gebėjimais.

N

**Pasaulio pažinimas**

* ***Aplinkos pažinimas.*** Nori pažinti, suprasti save ir aplinkinį pasaulį. Įvardija ir bando paaiškinti socialinius, gamtos reiškinius, gyvosios ir negyvosios gamtos objektus. Domisi technika.
* ***Tyrinėjimas.*** Domisi, kas vyksta aplink. Stebi, eksperimentuoja, ieško atsakymų į kilusius klausimus, samprotauja, daro išvadas, atranda naujus savęs ir aplinkos pažinimo būdus.
* ***Skaičiavimas ir matavimas.*** Nusiteikia pasaulį pažinti skaičiuodamas, matuodamas. Ugdosi gebėjimą mąstyti nuosekliai, logiškai. Geba skaičiuoti, grupuoti, matuoti. Pradeda suvokti laiko tėkmę ir trukmę.

**Integruojami gebėjimai**

* ***Iniciatyvumas ir atkaklumas.*** Didžiuojasi savimi ir augančiais savo gebėjimais. Pagal pomėgius pasirenka veiklą, įsitraukia ir ją plėtoja.
* ***Problemų sprendimas.*** Nusiteikia ieškoti išeičių kasdieniams iššūkiams ir sunkumams įveikti. Ieško tinkamų jų sprendimo būdų, pradeda numatyti priimtų sprendimų pasekmes.
* ***Kūrybiškumas.*** Džiaugiasi galėdamas laisvai kurti ir improvizuoti. Savitai reiškia įspūdžius įvairioje veikloje, siūlo idėjas, jas įgyvendina.
* ***Mokėjimas mokytis.*** Noriai mokosi, džiaugiasi savo pasiekimais. Įvaldo kai kuriuos mokymosi būdus, pradeda suprasti mokymosi procesą.

**Vaizduotė ir kūryba**

* ***Meninė raiška (muzika, šokis, vaidyba, vizualinė raiška).*** Jaučia meninės raiškos džiaugsmą, nusiteikia dalyvauti meninėje veikloje. Spontaniškai ir savitai reiškia įspūdžius, išgyvenimus, jausmus muzikuodamas, šokdamas, vaidindamas, vizualinėje kūryboje.
* ***Estetinis suvokimas.*** Domisi, gėrisi aplinka, menu. Džiaugiasi savo ir kitų kūryba. Dalijasi išgyvenimais, įspūdžiais.

**5. UGDYMO METODAI, BŪDAI IR PRIEMONĖS**

|  |  |
| --- | --- |
| **UGDYMOSI METODAI IR BŪDAI**  Pagrindiniai ikimokyklinio amžiaus vaikų ugdymosi metodai:  *žaidybinis* – geriausiai atitinkantis ikimokyklinio amžiaus vaikų ugdymosi ypatumus (žaisdami vaikai įgyja naujų gebėjimų, įgūdžių, patirties, ugdo savo komunikacinius gebėjimus, mintimis, lavina mąstymą); *žodinis* (pasakojimas, pokalbis, diskusija, aptarimas) – suteikiantis galimybę perduoti/gauti informaciją ir natūraliai bendrauti, *vaizdinis* – nukreiptas į vaizdinių formavimą apie vaikus supančio pasaulio objektus ir reiškinius; *praktinis* – skatinantis vaikus aktyviai veikiant pažinti ir suprasti juos supančią aplinką; *kūrybinis* – suteikiantis galimybę vaikams kelti ir įgyvendinti savo idėjas, ieškoti savitų problemų sprendimo būdų.  Pasirenkami vaikų ugdymosi būdai, kurie:   * padeda sukurti saugią aplinką, kurioje vaikas gerai jaučiasi ir atliepia ugdymosi poreikius, * skatina vaikų norą ugdytis, siekti pažangos, * atliepia vaiko temperamentą, pažinimo stilių, gebėjimus ir galimybes (specialiuosius poreikius), * padeda ugdytis visais pojūčiais, * skatina vaiko aktyvumą, o ne suaugusiojo dominavimą. | **UGDYMOSI PRIEMONĖS**  Sėkmingą programos įgyvendinimą užtikrina priemonių visuma, tai: atnaujina ikimokyklinio ugdymosi programa, sukurta saugi ir vaiko ugdymąsi skatinanti aplinka bei priemonės.  Geri emociniai santykiai šeimoje ar ugdymo institucijoje užtikrina gerą vaiko savijautą. Palanki ugdymosi aplinka skatina vaiką veikti, smalsauti, pažinti ir ugdytis gebėjimus. Stimuliuojanti ugdymuisi aplinka, kurioje yra pakankamai žaislų ir priemonių, atitinkančių vaikų amžių, poreikius ir galimybes skatina vaikų iniciatyvumą, savarankiškumą. Priemonės, žaislai, žaidimai yra vaikui lengvai prieinami ir pasiekiami, kad vaikas galėtų savarankiškai rinktis. Vaikus supa daiktinė aplinka padeda lavinti fizinius, pažintinius, meninius, komunikacinius, socialinius gebėjimus. Grupėse ir lauke yra erdvės, kuriose vaikai gali saugiai žaisti judrius ir sportinius žaidimus; žaislai, sudarantys galimybę žaisti vaidmeninius žaidimus; žaidimai, konstruktoriai, skatinantys atmintį, mąstymą; knygos, žurnalai, raidynai, pieštukai, popierius skatinantys kalbinę raidą; spalvoti pieštukai, guašas, molbertas, nesudėtingi muzikiniai instrumentai, muzikos įrašai - vaikų saviraiškai ir kūrybiškumui plėtoti. |

**6.UGDYMOSI TURINYS**

**6.1. BENDRAVIMAS IR KALBA**

Kalbos ugdymas neatsiejamas nuo kasdienio vaiko gyvenimo, įvairiapusės jo veiklos ir bendravimo su kitais. Vaikui augant, lavėja jo klausymosi gebėjimai ir jis vis geriau skiria įvairius garsus, atsiranda noras pažinti rašytinius ženklus ir simbolius. Skaitymas kartu su vaiku motyvuoja jį perskaityti pačiam, skatina kūrybingumą, turtina vaizduotę. Rašymas prasideda pirmomis vaiko braukomomis linijomis, taškeliais, kraigalionėmis, atsitiktinai parašytais raidžių elementais, nukopijuotomis raidėmis. Skaitymas ikimokyklinio amžiaus vaikui – tai simbolių, brėžinių prasmės suvokimas, pirmųjų trumpų žodžių ir raidžių atpažinimas ir siejimas su garsais. Kad vaikas mokytųsi skaityti, jis nuolat skatinamas pasakoti patirtus įspūdžius įvairios veiklos metu, imituoti skaitymą, pačiam skaitinėti ir pan.

Kalba darosi turtingesnė, gyvesnė, lavėja jo bendravimo įgūdžiai. Kurdami santykius su bendraamžiais ir suaugusiais vaikai mokosi vaizdingai ir įtaigiai perteikti savo mintis meniniais vaizdais, kūno judesiais ar veido mimika. Ikimokykliniame amžiuje vaikas mokosi suprasti kitus, jų jausmus, norus, mokosi bendrauti vieni iš kitų.

**Turinio elementai:**

* Sakytinė ir rašytinė kalba
* Santykiai su kitais

|  |  |  |
| --- | --- | --- |
| **Bendravimas ir kalba** | | |
| **Amžius** | **Pasiekimai** | **Suaugusių veiksenos pavyzdžiai** |
| **1-2 m.** | **Sakytinė ir rašytinė kalba** | |
| * + - Taria pirmuosius žodžius, dominuoja autonominė, „vieno-dviejų žodžių sakinių“ kalba. * Supranta kitų kalbą, kai kalbama apie artimiausios aplinkos objektus. * Dominuoja klausimas „Kas čia? “ * Domisi knygelėmis. | * Kalbėtis su vaiku - o ne kalbėti vaikui**.** Kalbėti aiškiai, šiek tiek lėčiau, nei įprasta, atkartoti vaiko mintis taisyklinga kalba, padedant vaikui geriau suprasti tai, ką jis pasakė ir ugdytis kalbą. * Kasdienės veiklos metu pasakoti vaikui savo veiksmus, pavyzdžiui, kai vaikui padedama rengtis, kai ruošiamasi eiti pasivaikščioti ir t.t.; atkartoti žodžiais vaiko atliekamus veiksmus, pavyzdžiui, kai vaikas stato bokštelį, sakoma ”dedi didesnę kaladėlę ir pan.”. * Žaisti žaidimus kartu su vaiku. Visuomet atsakyti į vaiko klausimą „Kas čia? “. Palaikyti vaiko norą tarti žodžius. * Deklamuoti dvieilius, dainuoti lopšines, sekti trumpas pasakas. Daug kartu kartoti tuos pačius kūrinėlius. * Naudoti flaneles teatrą. Inscenizuoti paprastus nutikimus. * Skaityti su vaiku, pavyzdžiui, atsivertus knygelė parodyti, nuo kur pradeda skaityti, žiūrinėti paveikslėlius. * Parūpinti knygelių, paveikslėlių, kurias vaikai gali lengvai pasiekti pasiimti, domėtis ir klausinėti. |
| **Santykiai su kitais** | |
| * Visur aktyviai dalyvauja (reiškia norus, renkasi žaidimą). * Mėgdžioja aplinkoje pastebėtus veiksmus ir juos perkelia į žaidybinę situaciją. * Žaidžia greta kitų vaikų. | * Skatinti vaiko savarankiškumą leidžiant išbandyti savo gebėjimus, pavyzdžiui, sudėti, išimti, atidaryti ir kt. * Rodytis savo elgesiu ir kalba vaikui tinkamo bendravimo pavyzdį, pavyzdžiui, kalbinant vaiką žiūrėti į akis, šypsotis, padėkoti, būti kantriam (palaukti, kol vaikas baigs žaidimą, neskubinti vaiko, nuraminti, kai pyksta ar nesiseka). * Užmegzti su vaiku artimą ryšį, būti kartu vaiko žaidimo metu ar žaisti greta, pavyzdžiui, stebėti vaiko veiksmus ir pratinti žaisti greta, suteikti pagalbą, jei vaikui ji reikalinga. * Drąsinti vaiką mėgdžioti, kartoti veiksmus žaidžiant greta kitų. * Šalia sodinti 2 ar 3 mažylius, parūpinti jiems tos pačios ar panašios rūšies žaislų. * Vaikams žaidžiant greta - pavadinti kito vardą, ką jis veikia. |
| **2-3 m.** | **Sakytinė ir rašytinė kalba** | |
| * Išsako savo poreikius, dalijasi patirtimi 3-4 žodžių sakiniais derina pagal giminę, skaičių, linksnį. * Supranta kelis prašymus ir juos atlieka. * Klausinėja ir atsako į klausimus, klausia: „Kodėl?“, „Kada?“ „Ką?“, „Kas?“. * Vartoja esamąjį, būsimąjį, būtąjį laiką, funkcinius žodelius: į, pas, prie, iš, su. | * Kalbantis su vaikais aiškiai ir tiksliai tarti garsus bei jų junginius, teisingai kirčiuoti. * Raiškiai, emocingai, gyvai pasakoti, sekti, skaityti, deklamuoti, dainuoti, vaidinti pasirinktus kūrinėlius po kelis kartus, siekiant aktyvaus vaiko įsitraukimo, dalyvavimo. * Pramanyti žaidimu liežuviu ir lūpomis, užpusti žvakę ir pan. * Žaisti pirštukinius žaidimus. * Įvardyti, apibūdinti vaikui tai kuo jis domisi, padėti išsakyti mintį. * Skaityti, sekti pasakas ir aiškinti nežinomų žodžių prasmę, rodant daiktus, veiksmus, jų paveikslėlius, atkreipiant dėmesį į reiškinius. * Skatinti vaiko „skaitymą“, pavyzdžiui, paprašyti paskaityti žinomą pasaką, palaikyti vaiko „skaitymą“, kai vaikas pasiėmęs knygelę imituoja skaitymą ir pan. * Rodyti knygelių, žurnalų, kalendorių, reklaminių plakatų iliustracijas, skatintis pasakoti tai, ką mato. * Skatinti vaiko pasakojimą, užduodant klausimus. * Vaidinti žinomas pasakas, trumpas istorijas ir kitus kūrinėlius naudojant lėles, pirštukines lėles, flanelės teatro veikėjus. * Įrengti žiūrėjimą, klausinėjimą ir kalbėjimą skatinančią aplinką: vaiko akių lygyje kabinti artimiausią aplinką atspindinčius paveikslus, vaikų ir suaugusiųjų portretus ir pan. * Sudaryti skaitymą skatinančią aplinką: parūpinti knygelių, žurnalų, paveikslėlių; prilipdyti užrašus ir simbolius ant žaislų lentynų ir pan. * Skatinti vaiko keverzones, neklausinėjant, ką pakeverzojo. * Rengti vaikų šventes, iškylas, svečiuotis kitose grupėse ir priimti svečius. * Suprasti vaiko autonominės kalbos svarbą, nenutraukti. Būti pavyzdžiu, pačiam garsiai komentuoti ką darai, ką ketini daryti. |
| **Santykiai su kitais** | |
| * Geba pasirinkti, paragintas įsijungia į žaidimą, palaukia savo eilės. * Pradeda žaisti su kitais vaikais, bendrauja. * Mėgdžioja suaugusių veiksmus. išmėto žaislus, tampo kėdes). | * Skatinti žaisti greta kitų vaikų. Organizuoti žaidimus, kuriuose reikia ką nors daryti paeiliui. * Skatinti sakyti „labas‘, „ ačiū“, „prašau‘, „viso gero“. * Žaisti kartu su vaiku, būti tinkamu elgesio pavyzdžiu. * Įrengti vietą iš kurios vaikai galėtų stebėti kitų žaidimus, jei nenori prisijungti. Parūpinti po keletą vienodų žaislų rinkinių. * Mokyti tinkamo elgesio pagiriant už tinkamus veiksmus, pakomentuojant draugišką vaikų elgesį ir jausmus, pritarti ketinimui žaisti kartu, padėti įsitraukti į bendrus žaidimus. * Nuosekliai laikytis taisyklių. * Gerbti vaikų norą elgtis savarankiškai, įgyvendinti savo ketinimus suteikiant pasirinkimo laisvę, tačiau visuomet atskubėti į pagalbą, kai jam reikia suaugusiojo. * Leisti vaikui padėti tvarkytis grupėje pagal jų norus ar padėti suaugusiems. * Padėti vaikui, atsižvelgiant į kitų vaikų norus. * Pasikviesti į svečius kitos grupės vaikus, tėvus ar senelius bendriems žaidimams, veiklai ir pratinti bendrauti su nepažįstamais vaikais ir suaugusiais. |
| **3-4 m.** | **Sakytinė ir rašytinė kalba** | |
| * Klausosi sekamų pasakų, deklamuojamų eilėraščių. * Kalbėdamas vartoja paprastos konstrukcijos gramatiškai taisyklingus sakinius. * Pradeda atpažįsta žodyje kelis atskirus garsus. * Varto žiūrinėja knygas, pasakoja pagal paveikslėlius „ skaito“, * Domisi raidėmis ir simboliais, galimybe rašyti, atpažįsta savo vardo raides ir pradeda naudoti įvairioje veikloje. | * Sekti ir skaityti, deklamuoti kūrinėlius ir skatinti juos atpasakoti, deklamuoti, vaidinti, inscenizuoti, kurti iliustracijas. * Skatinti vaiką kalbėti, dalintis įspūdžiais, išgyvenimais, patirtimi, vartojant girdėtus naujus žodžius. * Padrąsinti ir skatinti vaiką kalbėti, pasakoti, deklamuoti ir išreikšti tai žodžiais, kūno judesiais, veido mimika. * Atkreipti vaikų dėmesį į mandagų bendravimą, paskatinti vartoti elementarius mandagumo žodžius. * Dvikalbių vaikų kalbą ugdyti kasdien įvairios veiklos metu. * Skatinti žiūrėti knygeles ir pasakoti pagal paveikslėlius. * Skatinti „skaityti“ knygas, klausti apie tai, ką „perskaitė“, atsakymus užrašyti ir vaikui paskaityti. * ir aiškintis, kokios gali būti knygos (pasakų, receptų ar kt.); rengti knygų parodas, kartu pasidaryti grupės knygą. * Dominti vaikus skaitymu parenkant pasakojimą, kuris keliauja su vaiku į šeimas (knygelės dalis yra perskaitoma namuose, tuomet perduodama kito vaiko šeimai ir t.t. * Kasdieniai pokalbiai su vaikais apie tai, ką jie veikė, išmoko, kas juos domina, ką norėtų patirti, pamatyti, išgirsti, paliesti, paragauti, veikti ir kt. * Pokalbiai apie laikraščių, knygų, žurnalų iliustracijas, fotoalbumų nuotraukas, afišas; * Sudaryti galimybę vaikams matyti, atpažinti ir tyrinėti raides ženklus ir įvairius simbolius, pavyzdžiui, užrašai, ženklai ant sienų, durų, vaikų spintelių, plakatai, knygos, žurnalai gimtąja it kitomis kalbomis. * Pasivaikščiojimo metu atkreipti vaikų dėmesį į simbolius, ženklus, grafinius vaizdus gatvėje, parke, ant parduotuvės, mokyklos, reklaminių stendų ir kt. * Įvairių tautodailės ir kitokių meno kūrinių: paveikslų, skulptūrų, verbų, rūpintojėlių ir kt. komentavimas (įspūdžių, kilusių minčių spontaniškas išreiškimas); * Siūlyti iliustruoti žinomas, girdėtus kūrinėlius, vaiko „perskaitytą“ knygą. |
| Santykiai su kitais | |
| * Žaidžia, bendrauja žaidimus, bendrauja su draugais. * Žino, kaip galima susidraugauti, veido mimika, judesiu, kalba kviečia, priima, prašosi būti priimamas į žaidimą. * Ištikus nesėkmei, kreipiasi pagalbos. | * Skatinti žaisti vaidmeninius žaidimus su kitais vaikais, tartis, skirstytis vaidmenimis. * Žaisti kartu su vaikais, pratinti vaikus laikytis tvarkos (saugoti žaislus, daiktus). * Pratinti vaikus bendrauti laikantis tinkamų bendravimo taisyklių, pavyzdžiui, pakviesti į žaidimą pamojant ranka, galvos linktelėjimu, padėkojant už paslaugą, palaukiant kol kitas baigs žaisti, kalbėti ir pan. * Naudoti smėlio laikrodį, susitarimus ir kitus būdus, padedančius vaikams ugdytis kantrybę, laikytis susitarimų. Pastiprinti pagiriant tinkamą, draugišką vaikų elgesį. * Suteikti vaikams žinių apie draugystę (skaityti kūrinėlius, pasakojimus, žiūrėti iliustracijas šia tema). * Skatinti pasakoti apie savo šeimą (žiūrint nuotraukas), pavaizduoti piešiniu (savo namus, šeimos narius). * Skatinti žaisti kūrybinius vaidmeninius žaidimus („Šeima“, „Parduotuvė“, „Vaikų darželis „ir kt.), žiūrėti paveikslėlius, nuotraukas juose rasti panašumų, skirtumų. * Kartu su vaikais išsiaiškinti į ką kreiptis pagalbos ištikus nesėkmei (draugus, tėvus, auklėtojas, kaimynus) artimiausiai esančius žmones. * Siūlyti įvairios veiklos, turtinančių vaiko patirtį apie bendruomenę, žmones, jų veiklą, panašumus ir skirtumus. * Tarpininkauti vaikams ieškant išeičių konfliktinėje situacijoje. |
| **4-5 m.** | **Sakytinė ir rašytinė kalba** | |
| * Klausosi grupės draugų ir suaugusiųjų pasakojimų. * Kalbasi, su bendraamžiais ir suaugusiais, palaiko draugiškus santykius su keliais vaikais. * Pasakoja įspūdžius, nutikimus. * Deklamuoja, seka girdėtas pasakas, kuria savo pasakas, mena mįsles. * Domisi knygomis, varto jas, atpažįsta kai kurias raides. | * Skatinti vaiką išreikšti save žodžiais (kalbėti, deklamuoti, kurti, pasakoti ir t.t.). * Skaityti įvairius kūrinėlius ir tekstus ir kalbėti kokios gali būti knygos, pvz., pasakas, sakmes, eiliuotus pasakojimus, mįsles, patarles, enciklopedijų tekstus, skelbimus, reklamines skrajutes, palinkėjimas, receptus ir pan. * Kalbėtis su vaikais apie tai, kaip sudaryta knyga, kas rašo knygas (viršelis, tekstas, iliustracijos) ir skatinti kurti savo knygeles (grupės knygą, užrašų, palinkėjimų draugui knygelė, atviruką ir kt.). * Ugdyti dvikalbių vaikų kalbą kasdien natūraliai bendraujant įvairios veiklos metu. * Žaisti kalbinius, stalo, kūrybinius žaidimus, susijusius su pasakojimo tekstu, jį iliustruoti, inscenizuoti. * Žaisti klausimų-atsakymų rimavimo reikalaujančius žaidimus (pvz., „Kas ten triuška? Tindiriuška.“), žodžių žaidimus randant pirmą žodžio garsą. * Skaitant kūrinėlius, nutylėti frazę ar žodį, skatinant vaiką juos pasakyti. Įvairiai inicijuoti eilėraščių, istorijų, pasakų kūrimą, pvz., kitaip sugalvoti pasakos pradžią ar pabaigą, atvirkštinę pasaką. * Skatinti vaikus klausinėti, kas jiems įdomu, dalintis patirtimi, pavyzdžiui, papasakoti, kaip pavyko pasidaryti vėjo malūnėlį, apie matytą filmuką, kompiuterinius žaidimus ir pan. * Atkreipti vaikų dėmesį į aplinkoje esančius užrašus, simbolius, reklaminius užrašus ir pan. * Skatinti vaikus ieškoti pažįstamų raidžių, knygose, žurnaluose, kompiuterio klaviatūroje; kopijuoti, vaizduoti ir kurti raides kūnu, įvairiomis priemonėmis, piešti ore ir pan. * Skatinti užrašyti savo vardą ant savo darbelių. |
| **Santykiai su kitais** | |
| * Bendrauja su įvairaus amžiaus vaikais, suaugusiais. * Išsako savo nuomonę, dalijasi įspūdžiais. * Bando spręsti nesutarimus pats arba prašo suaugusiojo pagalbos. | * Sudaryti sąlygas bendrauti su kitais vaikais ir suaugusiais, organizuoti bendras veiklas, žaidimus, pramogas, šventes, išvykas, kurių metu vaikai išgirsta kitų nuomonę, dalijasi savo patirtimi, idėjomis ir įgyja naujos bendravimo ir bendradarbiavimo patirties. * Bendrauja su įvairaus amžiaus vaikais, darželio darbuotojais, į grupę atėjusiais svečiais ir kitais aplinkiniais, išsako savo nuomonę, dalijasi įspūdžiais. * Skatinti svarstyti, tartis, planuojant veiklą, žaidimus poroje, grupelėje ar grupėje. * Žiūrėti filmukus, klausytis pasakojimų, atlikti užduotis, ikimokyklinio amžiaus vaikų pratybų knygelės apie draugystę, kalbėtis, kas yra draugystė, pavyzdžiui, atrasti paprastų palyginimų, kaip draugystė tvirta, kaip akmuo“ ir pan. * Siūlyti įvairios veiklos, turtinančių vaiko patirtį apie bendruomenę, žmones, jų veiklą, panašumus ir skirtumus. Pagiriant pastiprinti tinkamą, draugišką vaikų elgesį. * Tarpininkauti vaikams ieškant išeičių konfliktinėje situacijoje. |
| **5-6 m.** | **Sakytinė ir rašytinė kalba** | |
| * Supranta kūrinėlių, pokalbio turinį, įvykių eigą. * Kalba taisyklingais sudėtingais sakiniais, vartoja pagrindines kalbos dalis. * Išgirsta žodžius, kurie panašiai skamba, pirmą, paskutinį ir žodžio viduryje esančius garsus. * Supranta juokus, dviprasmybes, perkeltinę žodžių prasmę. * Kalba, pasakoja atsižvelgdamas į bendravimo situaciją. * Domisi knygomis, ieško reikiamos informacijos kituose šaltiniuose (kompiuteryje). * Supranta, kad garsas siejamas su raide, o raidės sudaro žodį. * Gali perskaityti jam pažįstamus žodžius. * Parašo savo vardą, kopijuoja raides, žodžius, rašo raides, žodžius. | * **Vaizdo rezultatas pagal užklausą „kids clipart“**Klausytis įvairaus žanro kūrinėlių: pasakų, istorijų, pajuokavimų, eiliuotų pasakojimų, eilėraštukų ir kartu su vaikais bandyti savais žodžiais atpasakoti pasakojimo turinį, išskirti pasakojimo eigą. Pasiūlyti pasakojimo turinį atkurti atbulai, su judesiu, pavyzdžiui, vienas žingsnis – vienas pasakojimo veiksmas ir kt. * Žaisti žaidimus, susijusius su pasakojimo tekstu, jį iliustruoti, inscenizuoti. * Sudaryti įvairesnių bendravimo situacijų, kurių metu vaikai dalintųsi patirtimi, kalbėtųsi apie jiems įdomius daiktus, poelgius, reiškinius, nutikimus, vartojant jiems mažiau girdimus, sudėtingesnės sandaros žodžius. * Skatinti vaikus klausinėti, domėtis, reikšti savo nuomonę, išklausyti kitų nuomones. * Žaisti žodžių žaidimus, ieškoti aplinkoje daiktų, kurių pavadinimai prasideda arba baigiasi tam tikru garsu. * Dainuoti ritmines daineles, atrasti panašiai skambančius žodžius. * Nuolat papildyti grupės bibliotekėlę įvairaus žanro knygomis ir skatinti vaikus jomis domėtis, pavyzdžiui, surengti naujų knygų pristatymą, knygų parodas. * Skatinti vaikus užrašyti savo vardą spausdintom didžiosiomis raidėmis, ieškoti knygose, žodžiuose, kuriuose yra vaiko vardo raidžių, suradimas knygoje. * Kartu su vaikais skaityti knygas. Skaitant atkreipti vaikų dėmesį nuo kur pradedama skaityti, į atskirus žodžius, tekstą. * Gamintis savo knygeles, raidynus. * Pasivaikščiojimo metu atkreipti vaikų dėmesį į esančius įvairius simbolinius ženklus, juo atpažinti, pabandyti perskaityti. * Skatinti vaikus kopijuoti raides, žodžius, simbolius ar ženklus iš knygų, žurnalų, bukletų, reklaminių leidinukų, stendų ir kt. * Skatinti vaikus rašyti draugui laišką, palinkėjimą nukopijuojant reikiamus žodžius ar užrašant jam žinomus, taip pat simboliais, ženklais ar kitais vaizdiniais. * Drąsinti vaikus rašyti raides, žodžius kompiuterio pagalba, juos išsispausdinti, dekoruoti, išsikirpti ir panaudoti kituose žaidimuose, pavyzdžiui, žaidžiant parduotuvę, prekių pavadinimams ir pan. * Pasiūlyti veiklos, kurioje vaikui kiltų poreikis užrašyti įvairių objektų pavadinimus, simbolius. |
| **Santykiai su kitais** | |
| * Pastebi kvietimą ir rodo norą bendrauti. * Nusiteikęs geranoriškai, bendrauti su bendraamžiais ir suaugusiaisiais. * Tariasi, diskutuoja, siūlo savo idėjas. * Turi vieną ar kelis draugus, palaiko ilgalaikius draugiškus santykius su vienu vaiku. * Paprašytas paaiškina, kodėl negalima bendrauti su nepažįstamais žmonėmis. * Žino, į ką galima kreiptis pagalbos pasimetus, nutikus nelaimei. * Bendraudamas naudoja veido mimiką, kūno judesius stengdamasis savo idėjas, mintis perteikti įtaigiai. | * Sudaryti vaikams galimybę susipažinti su kitais bendraamžiais ir suaugusiais, pavyzdžiui, pasikviesti į svečius kitos grupės vaikus, keliauti į išvykas ir susitikti kitus bendraamžius ar suaugusius. Skatinti vaikus susipažinti, bendrauti su jais ir praturtinti savo bendravimo patirtį. * Atkreipti vaikų dėmesį į tinkamus jų poelgius bei santykius su kitais, pabrėžiant, kad tai padeda visiems pasijusti laimingesniems. Paskatinti vaikus aiškintis, kas yra gerai, o kas blogai. Kartu su vaikais kurti taisykles, susitarimus, pasiryžtant jų laikytis. * Skatinti vaikus veikti poroje, grupelėse, kuriose reikėtų ką nors veikti drauge, pavyzdžiui, tartis, susitarti, atlikti užduotį. * Kalbėtis su vaikais apie draugus ir draugystę, pavyzdžiui, kas yra geriausias draugas, kodėl, kaip supranta, kas yra draugystė, kaip elgiasi draugai ir pan. * Skatinti vaikus pastebėti kito vaiko asmenines savybes, tokias kaip teisingumas, sąžiningumas, pavyzdžiui, judraus ar sportinio žaidimo metu, atkreipti vaikų dėmesį į tai, kas žaidė sąžiningai, kas – ne ir kt. * Bandyti pasiekti vieningos nuomonės su bendraamžiais, suaugusiais, tariantis dėl bendros veiklos, svarstant, aiškinantis. Kalbėtis su vaikais apie tai, kad vaikai ir suaugę gali turėti skirtingą nuomonę, pavyzdžiui, renkantis žaidimą, spalvą ir kt. Siūlyti vaikams kalbėtis apie tai, kas ką mėgsta žaisti, veikti, valgyti... ir atrasti bendrus ar skirtingus pomėgius. * Skatinti vaikus spręsti santykius su kitais taikiais būdais, paprašyti pagalbos suaugusiojo. * Organizuoti žaidimus, kurių metu vaikai skirstosi į komandas ir stebėti vaikų veiksmus, kaip jie tariasi, laikosi taisyklių, išgyvena bendrą sėkmę ir nesėkmę. * Žaisti žaidimus, kurių metu vaikai bandom perteikti savo mintis, norus ne žodžiais, bet veido mimika, kūno judesiais, pavyzdžiui, spėti, kokį gyvūną, veiksmą ar situaciją vaizduojama be žodžių ir parodoma tik veiksmais. |

****

**6.2. Visuomeniškumas**

Vaiko savivoka ir savigarba yra vienas svarbiausių vaiko asmenybės raidos komponentų. Savivoka – tai savęs suvokimo, atskirumo nuo kitų, unikalumo, tautinio tapatumo jausmas. Savivaizdis – tai savo kūno, fizinės išvaizdos, jausmų, minčių, norų, ketinimų, savybių, gebėjimų, veiklos, ryšių su šeimos, grupės, bendruomenės nariais supratimas ir gebėjimas apie juos kalbėti. Savigarba – tai santykis su savimi, pasitikėjimas savimi ir savo gebėjimais, didžiavimasis savimi ir tikėjimas, kad kiti tave vertina palankiai. Ugdantis savivoką ir savigarbą stiprėja vaiko asmeninio tapatumo, bendrumo su šeima, grupe, bendruomene ir tautinio tapatumo jausmai, teigiamas savęs vertinimas.

Savireguliaciją ir savikontrolę vaikas gali sėkmingai ugdytis ikimokykliniame amžiuje. Gerus savireguliacijos ir savikontrolės gebėjimus turintis vaikas patiria daugiau sėkmės mokykloje ir gyvenime. Gebėjimas reguliuoti dėmesį padeda vaikams susitelkti bei atlikti tai, ką jie nori, ką reikia padaryti. Ugdantis elgesio savikontrolę tobulėja vaiko gebėjimas nusiraminti, atsipalaiduoti, susirasti draugų ir prisitaikyti prie pokyčių.

**Turinio elementai:**

* Savireguliacija ir savikontrolė, emocijų raiška.
* Savivoka ir savigarba

|  |  |  |
| --- | --- | --- |
| **VISUOMENIŠKUMAS** | | |
| **Amžius** | **Pasiekimai** | **Suaugusių veiksenos pavyzdžiai** |
| **1-2 m.** | **Savireguliacija ir savikontrolė, emocijų raiška** | |
| * Nusiramina suaugusiojo kalbinamas, apkabinamas. * Intuityviai ieško nusiraminimo: glaudžia žaislą, šaukia suaugusįjį, lipa ant kelių. * Reaguoja į aplinkinių veido išraišką, balso intonaciją, žodžius. | * Reaguoti į vaiko emocijas pastoviai veiksmais, veido mimika, žodžiais ir padėti jam suprasti savo jausmus, pavyzdžiui, pastebėjus, kad vaikas pyksta įvardinti ką jis jaučia (tu pyksti); nusišypsoti, jei vaikui pavyko ir jis džiaugiasi. * Nustatyti tam tikras vaiko veiklos ar elgesio ribas (keliančias pavojų vaiko sveikatai) ir nuosekliai jų laikytis, pavyzdžiui, neiti vienam žemyn laiptais ir pan. * Sudaryti vaikams galimybę patiems pabandyti tvarkytis su iškilusiais sunkumais ir neskubėti į pagalbą, jei vaikas bando įveikti pats. * Suteikti vaikui galimybę išreikšti savo emocijas (pvz., nespėjus pravirkti neskubėti raminti). * Žaisti su vaikais žaidimus, kurių metu vaikai gali matyti ir skirti nuotaikas pagal veido mimiką, pavyzdžiui, suaugęs uždengia veidą rankomis ir atidengdamas vis demonstruoja skirtingas nuotaikas (džiugesį, baimę, liūdesį, nuostabą) ir skatina pabandyti vaikus parodyti, koks jis yra piktas, linksmas ir kt. * Padėti vaikams nusiraminti, pasiūlant minkštus, švelnius daiktus, leisti miegoti, apsikabinus iš namų atsineštą mėgstamą žaislą. |
| **Savivoka ir savigarba** | |
| * Atpažįsta save veidrodyje, nuotraukose. * Siekia daryti viską pats. | * Sudaryti vaikams galimybę matyti ir stebėti save iš šalies, pavyzdžiui, veidrodyje, nuotraukose. Parūpinti grupėje veidrodį, kuriame vaikas galėtų matyti save visą, įrengti nuotraukų stendą su vaikų ir jų artimųjų nuotraukomis ir kartu su vaiku žiūrinėti nuotraukas ir atpažinti save. * Parūpinti įvairių drabužių (skrybėlių, kepurių, šalikų, skarelių, apsiaustų), kad vaikai galėtų juos įvairiai matuotis, tyrinėti ir mėgdžioti suaugusiųjų veiksmus ar elgesį. * Suteikti vaikams teigiamų emocijų parūpinant minkštų čiužinių ar minkštų kubų, ar dėžę su kamuoliukais, kad vaikai galėtų įvairiai judėti, kočiotis, lipti, vartytis ir kt. * Žaisti žaidimus, Vartoti kūno dalių pavadinimus. * Sudaryti vaikui pasirinkimo situacijas, naudoti tik būtinus draudimus (kad nenukristų, nenusidegintų). * Klausti vaiko, kas jam patinka ir kas nepatinka, kartu žaisti vaiko mėgstamus žaidimus. * Paskatinti vaikų veiksmus ar elgesį šypsena, galvos linktelėjimu, žodžiu. |
| **2-3 m.** | **Savireguliacija ir savikontrolė, emocijų raiška** | |
| * Žaidžia su kitais, jei nepatinka susiranda kitą žaidimą. * Bando laikytis suaugusiojo prašymų ir susitarimų. * Bando pats spręsti konfliktus (kalbasi, neduoda, atima žaislą, sako suaugusiajam ir kt.). * Emocionaliai reaguoja, jei negauna ko nori (pyksta, stumia, verkia). | * Žinoti ir taikyti kiekvienam vaikui priimtinus nusiraminimo būdus, pavyzdžiui, apkabinimą, kalbinimą, pasiūlant žaidimą ar žaislą. * Pasiūlyti vaikams žaislų ar priemonių, padedančių išreikšti jausmus, pavyzdžiui, minkštų žaislų, balionėlių, maža erdvė, kur vaikas gali pabūti vienas ir kt. * Stebėti vaikų žaidimus ir sudaryti galimybę patiems bandyti spręsti konfliktines situacijas; suteikti vaikams pagalbą, jei konfliktas sprendžiamas jėgos pagalba ir gali nukentėti vaikas ar pats vaikas kreipiasi pagalbos. * Kalbėtis su vaikais, klausytis pasakojimų apie tai, į kokias sudėtingas situacijas patenka kūrinėlių herojai ir kaip jiems sekasi atrasti išeitis ar spręsti konfliktus. Pabandyti suvaidinti konfliktines situacijas, kaip jautėsi vaikas, kai buvo pastumtas, atimtas žaislas ir pan. * Paskatinti vaikus pagiriant už susitarimų ar taisyklių laikymąsi, už tinkamą elgesį primenant kodėl yra svarbu jų laikytis. * Pasiūlyti vaikams būdų, kaip spręsti kylančius konfliktus, pavyzdžiui, pasakyti suaugusiam, susirasti kitą žaislą, susitarti ir pan. * Drąsinti vaikus reikšti visas emocijas, pavyzdžiui, kai jiems linksma, liūdna ar pikta, paklausti, kaip jie jaučiasi, kodėl. |
| **Savivoka ir savigarba** | |
| * Sugeba įsidėmėti ir apibūdinti, koks yra pagal kitų vertinimus ir (gražus, išdykęs). * Skiria lytis ir žino savo lytį, vadina vardais save ir kitus. * Gina savo turtą, išsako savo norus. nori viską daryti. * Didžiuojasi tuo, ką turi ir ką gali daryti, tikisi, kad kiti vaikai ir suaugę jį mėgsta ir priima. | * Paskatinti vaikus šypsena, plojimu ir pasidžiaugti, įvardinant, kokie jie yra, kaip jiems sekasi, pavyzdžiui, „tu gražiai atrodai“, „esi linksmas berniukas“ , „moki eilėraštuką“ ir pan. * Pakomentuoti ir pagirti vaiko pasiekimus atėjusiems jo pasiimti tėvams, kad vaikas tai girdėtų. * Pakabinti vaikų darbelius, kad matytų vaikai ir pakomentuoti juos. * Kalbėti kokius žaidimus mėgsta mergaitės ir berniukai. * Kiekvieną tinkamą progą pasakyti, jog vaikas yra berniukas ar mergaitė. * Pratinti skirti savo asmeninius daiktus nuo kitų, žinoti jų laikymo vietą, juos tvarkyti; neversti vaiko dalintis savo žaislais, kol jis tam nepasirengęs. * Siūlyti pasirinkti vieną žaislą iš dviejų. Susidarius situacijai, paskatinti palaukti, kol bus patenkinti vaiko norai. * Pasirūpinti, kad vaikai turėtų vietą savo asmeniniams daiktams susidėti, pavyzdžiui, stalčiukus, kurie skirti vaikų daiktams laikyti yra pažymėti atskiru vaiko pasirinktu paveikslėliu ar simboliu. Priminti vaikams, kad daiktus dėti ir jais naudotis iš savo stalčio gali tik vaikai, kurio jie yra. * Kai vaikai ima savo daiktus įvardyti, kad šie daiktai priklauso vaikui, paminint jo vardą. * Žaisti žaidimus, pavyzdžiui, „Mano šeima“, „mano žaislai“ ir kt. * Skatinti pasitikėti savimi paminint vaiko vardą komentuojant jo veiklą, žaidimą, pastangas ar veiksmus. |
| **3-4 m.** | **Savireguliacija ir savikontrolė, emocijų raiška** | |
| * Nusiramina, pasakodamas suaugusiam apie tai, kas jį įskaudino. * Pradeda valdyti savo emocijas (pvz., ramioje aplinkoje džiaugsmą reiškia santūriau). * Paklaustas pasako galimas netinkamo elgesio pasekmes. * Primenant ar kitų vaikų pavyzdžiu vis dažniau laikosi tvarkos ir susitarimų. * Stengiasi laikytis žaidimo taisyklių. | * Susitarti su vaikais, kad atbėgtų pasitarti su auklėtoju, kai jaučiasi įskaudinti ar nežino išeities sudėtingoje situacijoje. * Paskatinti vaikų vaidmenų žaidimus, kuriuose jie prisiima bendraamžio vaidmenį įvykusioje konfliktinėje situacijoje ir kartu ieško išeities. * Siūlyti žaidimus, padedančius mokytis spręsti konfliktines situacijas ir rasti tinkamą išeitį. * Žiūrinėti paveikslėlius, animacinius filmukus, kuriuose herojai atsiduria konfliktinėse situacijose ir aptarti kodėl taip atsitiko, ką reikėtų daryti. * Taikyti paskatinimo, pagyrimo, loginių pasekmių metodus, padedant mokytis kontroliuoti emocijų raišką. Kalbėtis apie tinkamus emocijų raiškos būdus. * Kartu su vaikais nustatyti paprastas kasdienes elgesio grupėje taisykles, kuriose matytųsi ir vaikų atsakomybė. Pasidaryti pagrindinių susitarimų ar taisyklių plakatą ir esant situacijai,, kai nesilaikoma jų prisiminti, įvardinant, kodėl svarbu laikytis susitarimo ar taisyklės, pavyzdžiui, susitarimas, spręsti konfliktus nesimušant, aptarti, kaip jaustųsi vaikai, jei juos muštų ir pan. * Paskatinti, pagirti vaikus už taisyklių ir tvarkos laikymąsi, pagalbą auklėtojui. * Žaisti žaidimus su taisyklėmis, pavyzdžiui, judrius žaidimus, stalo loto ir kt. |
| **Savivoka ir savigarba** | |
| * Žaidžia, dalijasi įspūdžiais su bendraamžiais, suaugusiais. * Žino, kaip galima susidraugauti, parodo norą bendrauti šypsena, mimika, kalba. * Žino, kad žmonės skirtingi, skiriasi išvaizda, rūbais, norais. * Ištikus nesėkmei, kreipiasi pagalbos. * Pasako, kaip jaučiasi, ko nori jis pats ir kaip jaučiasi, ko nori kitas. * Mano, kad yra geras, todėl kiti jį mėgsta, palankiai vertina. | * Žaisti kartu su vaikais, pratinti vaikus laikytis tvarkos (saugoti žaislus, daiktus), pratinti laikytis taisyklių laikymosi, išgyventi bendrumo jausmą, skatinti dalintis įspūdžiais (su draugais, suaugusiais). * Suteikti vaikams žinių apie draugystę (skaityti kūrinėlius, pasakojimus, žiūrėti iliustracijas šia tema). * Skatinti pasakoti apie savo šeimą (žiūrint nuotraukas), pavaizduoti piešiniu (savo namus, šeimos narius). * Skatinti žaisti kūrybinius vaidmeninius žaidimus („Šeima“, „Parduotuvė“, „Vaikų darželis „ir kt.), žiūrėti paveikslėlius, nuotraukas juose rasti panašumų, skirtumų. * Kartu su vaikais išsiaiškinti į ką kreiptis pagalbos ištikus nesėkmei (draugus, tėvus, auklėtojas, kaimynus) artimiausiai esančius žmones. * Vaidinti, inscenizuoti be žodžių, stengiantis personažus perteikti veiksmais, kūno ir veido judesiais. * Pasiūlyti veiklos tyrinėjimams: „Kas aš esu?“, „Mano kūnas“, „Žmonių panašumai ir skirtumai“, „Mano ir kitų pomėgiai“, „Mano ir kitų jausmai“. * Paskatinti vaikus kalbėti apie tai, ko auklėtojas nematė, nuoširdžiai domėtis ir klausinėti apie jų įspūdžius, jausmus. Papasakoti vaikams apie save tai, ko jie nematė. * Stebėti, ar neatsiranda nepakankamo savęs vertinimo ženklų (nuleista galva ar pečiai), ir pasidomėti, kas atsitiko? Kodėl? Dažnai kartoti, kad vaikas yra ypatingas ir svarbus kitiems grupėje. |
| **4-5 m.** | **Savireguliacija ir savikontrolė, emocijų raiška** | |
| * Nusiramina, pabuvęs vienas, kalbėdamasis su kitais. * Vis dažniau jausmus išreiškia mimika ir žodžiais. * Pasako, kaip reikėtų pasielgti konflikto metu. kitais. * Dažniausiai pats laikosi numatytos tvarkos, susitarimų ir taisyklių, primena apie tai kitiems. | * Kalbėtis su vaikais apie tai, kuo žmonės yra skirtingi, pavyzdžiui, yra vaikai, suaugę, moterys ir vyrai, skiriasi išvaizda, rūbais, norais. * Įkurti grupėje ramybės erdves, judančių švieselių įrenginius, muzikos klausymosi per ausines vietas su minkštais žaislais. * Pasirūpinti, kad būtų žaislų, kurie padeda vaikui suvaldyti emocijas: muzikinių dėžučių, grojančių, švilpiančių vilkelių ir pan. * Skatinti vaiko pastangas pačiam spręsti problemas ir nesutarimus, ieškoti taikių išeičių, keliant problemų sprendimą skatinančius klausimus: „Kaip galima išspręsti šią problemą? Kas atsitiks, jeigu padarysime taip?“ * Leisti vaikui pačiam spręsti problemas, neskubėti patarinėti, nurodinėti. * Pasakoti istorijas arba žaisti žaidimus, kurių veikėjai pozityviai sprendžia konfliktus. Būtinai padėti vaikui, kuriam reikalinga pagalba derybose (pvz., vaikams su kalbos sutrikimais), konkrečiose konfliktinėse situacijose. * Pastebėti vaiko pastangas laikytis tvarkos ir susitarimų, pagirti vaiką, padrąsinti. |
| **Savivoka ir savigarba** | |
| * Supranta, kad jis buvo, yra ir bus tas pats asmuo: atpažįsta save kūdikystės nuotraukose, apibūdina savo išvaizdą, teisingai pasako kad suaugęs bus vyras (moteris), tėvelis (mamytė). * Jaučiasi esąs šeimos, vaikų grupės narys, kalba apie šeimą, draugu. * Savęs vertinimas nepastovus, priklauso nuo aplinkinių vertinimo. * Siekia kitų dėmesio, palankių vertinimų. | * Kalbėti su vaiku apie jo praeitį, dabartį, ateitį. Pasiūlyti veiklos tyrinėjimams: „Mano kūnas, pomėgiai, norai, gebėjimai praeityje, dabar, ateityje“. Žaisti žaidimus, kuriuose vaikas vaizduoja tai save, tai ką nors kitą, save praeityje arba ateityje. * Žaisti žaidimus, pavyzdžiui, kas ką mėgsta žaisti, veikti, ką mėgsta valgyti, kokios spalvos dėvi drabužius, kokio ilgio, spalvos plaukai draugų (mesti kamuoliuką ir klausti) ir kt. * Žiūrėti paveikslėlius, filmukus, kuriuose vaizduojami kitų tautybių vaikai, aptarti, kaip jie atrodo, ką žaidžia ir pan. * Sudaryti vaikui galimybę pačiam išsakyti mintis, savo idėjas, dalytis įspūdžiais su draugais. * Dažnai kalbėtis su vaikais apie jų šeimas, tėvelių darbus, šventes, organizuoti šeimos dienas darželyje, išvykas į darbovietes. * Turėti vaiko šeimos, grupės nuotraukų albumėlius. Rengti grupės šventes, prisistatymas tėvams, kitoms darželio grupėms. * Kalbėtis su vaikais apie tai, kas yra gerai, o kas blogai. * Skatinti ir girti vaiką, tai siejant su jo asmeniu, išsakyti pastabas konkrečiam jo poelgiui ar veiksmui, nesiejant su jo asmenybe. * Paskatinti vaikus dažniau keisti žaidimo partnerius, įtraukti į savo žaidimus mažiau populiarius vaikus, paskatinti sakyti komplimentus vienas kitam, žaisti žaidimą „Kas mane pagirs?“ Įžeidus, nuskriaudus draugą paskatinti atsiprašyti ir jam pasakyti 3– 5 malonius dalykus. * Dažniau kreiptis į vaiką vardu, pagiriant ir jį, ir jo gebėjimus. |
| **5-6 m.** | **Savireguliacija ir savikontrolė, emocijų raiška** | |
| * Žino būdų, kaip nusiraminti, pabūti vienam, susirasti kitą žaidimą, ir kt.). * Bando susilaikyti nuo netinkamo elgesio, ieško taikių išeičių. * Stengiasi kontroliuoti ir suvaldyti savo elgesį. * Supranta susitarimų, taisyklių prasmę ir dažniausiai savarankiškai jų laikosi. * Susiranda draugų, draugauja. | * Bendraujant su vaikais ar vaiku įdėmiai išklausyti ir padėti išreikšti savo jausmus juos įvardinant ir nusiraminant. * Padrąsinti vaikus, kurie suranda būdų, kaip nusiraminti išgyvenus neigiamas emocijas, pavyzdžiui, pasirinkus kitą žaidimą, nuėjus žaisti su kitais vaikais ar pasikalbėjus su kitu vaiku ar suaugusiuoju. * Skaityti, sekti pasakas, pasakojimus, istorijas ir kalbėtis apie tinkamas išeitis konfliktinėse situacijose. * Kasdienės veiklos metu padėti vaikams įvardyti sudėtingus jausmus: nerimą, nusivylimą ir vienišumą, pavydą, pavyzdžiui, pastebėjus vaiką atsiskyrus nuo draugų pasiteirauti, kas atsitiko, ir padėti įvardinti ką vaikas jaučia. * Sudaryti vaikams galimybę patiems kontroliuoti savo veiksmus. Susitarti pagrindines elgesio taisykles, pavyzdžiui, nesimušama, nesistumdoma, garsiai nešaukiama, bet iškilus konfliktus kalbamasi, pasakoma suaugusiam. Dienos pabaigoje aptarti, kaip sekėsi vaikams laikytis susitartų taisyklių, kodėl svarbu laikytis taisyklių ir paskatinti vaikus laikytis susitarimų (pagiriant, įvertinant pastangas, primenant). * Sugalvoti naujų žaidimų su taisyklėmis ir juos žaisti, keisti ir kurti taisykles žinomiems žaidimams. Klabėtis su vaikais apie tai, kas atsitiktų jei nesilaikoma taisyklių, pavyzdžiui, einant per gatvę vienam, neleidžiamoje vietoje ir kt. |
| **Savivoka ir savigarba** | |
| * Save ir savo gebėjimus vertina teigiamai. * Stebi ir atpažįsta kitų palankumo ir nepalankumo jam ženklus (pasakytus žodžius, kvietimą žaisti kartu ir kt.) * Suvokia, kad žmonės skiriasi ne tik išvaizda, bet ir norais, būdo savybėmis. * Vis geriau suvokia šeimą, bendruomenę, Tėvynę. * Juokiasi iš savo klaidų ar mažų nelaimių, jeigu jos nesukėlė rimtų pasekmių. * Save apibūdina, nusakydamas fizines ir elgesio savybes, priklausymą šeimai, grupei, gali pasakyti savo tautybę. | * Kalbėtis su vaikais apie tai, kuo vaikai yra panašūs ir kuo skiriasi, pavyzdžiui, panašūs - berniukai ar mergaitės, mėgsta žaisti..., bet skirtingi - plaukų spalva, mėgstamais žaidimais, greitai bėgioja ir kt. * Kasdienės veiklos metu pastebėti skirtingas vaikų savybes ir jas pabrėžti, pavyzdžiui, „Tymukas labai greitas“, „Raselė yra tvarkinga“ ir kt. * Žaidžiant, veikiant padėti vaikams pastebėti bendraamžių reiškiamas simpatijos, draugiškumo, prieraišumo jausmus ir atsakyti tuo pačiu, pavyzdžiui, kai vaikai pakviečia žaisti paimdami už rankos, nusišypsodami, padėdami ir pan. * Pradėti suprasti kito vaiko emocines nuostatas ir reikšti savąją, bandyti jas derinti bendraujant ir bendradarbiaujant – žaidžiant, piešiant, konstruojant. * Kartu su vaiku vartyti vaiko pasiekimų aplanką ir aptarti jų darbelius, pastangas, kaip jis pasikeitė. * Kalbėtis su vaikais apie sudėtingus reiškinius, priežastinius ryšius, procesus: techniką, kosmosą, leisti pasijausti „visa žinančiais“. Kartu su kitais kelti elementarias hipotezes, jas tikrinti, svarstyti kartu, diskutuoti. * Paskatinti samprotauti apie save, savo pomėgius, veiklą: „Kas? Kada? Ką? Kur? Kaip? Su kuo?“ („Kur buvai? Su kuo buvai? Ką mėgsti veikti?“). Pasiūlyti idėjų savęs, šeimos, kitų žmonių, jų grupių, Tėvynės tyrinėjimams. * Pristatyti vaiko ir tėvų pomėgius vakaronėse, parodose ir kt. * Sudaryti vaikams galimybes patiems rinktis veiklą, žaidimus, kurie yra saugūs ir nepavojingi jo ir kitų sveikatai bei nepažeidžia bendrų elgesio taisyklių grupėje. * Juokauti su vaikais, skaitant juokingas istorijas, kai kas nors nepavyksta, paskatinti pastebėti savo nesėkmės juokingą pusę, pavyzdžiui, vaikui nupiešus piešinį jis pats jį komentuoja: „mano namas kažkoks juokingas, su mažais langais“. * Skatinti juos pozityviai reaguoti į savo klaidas. Sąmoningai suklysti, pademonstruojant, kaip galima juoktis iš savo apsirikimų. * Kalbėtis, diskutuoti apie vaikų ir jų šeimų, grupės draugų pomėgius ir savybes; kalbėtis apie tai, kur vaikai gyvena, kokie jų kaimynai, kas yra Tėvynė. |

****

**6.3. TYRINĖJIMAS IR APLINKOS PAŽINIMAS**

Ikimokyklinio amžiaus vaikai yra be galo smalsūs, spontaniškai domisi, tyrinėja ir pažįsta juos supančią aplinką. Vaikui augant jo akiratis vis labiau plečiasi ir labai svarbu, kad suaugusieji padėtų vaikui patirti pažinimo džiaugsmą ir ugdytų pagarbą aplinkai, atsakomybę už jos išsaugojimą bei saugaus elgesio įgūdžius.

Aplinka ir jos pažinimas yra labai svarbus ne tik vaiko kasdieniam gyvenimui, bet ir motyvacijai toliau mokytis. Aplinkos pažinimas glaudžiai siejasi su tyrinėjimo ir mokėjimo mokytis gebėjimais. Ikimokyklinio amžiaus vaikai tyrinėja juos supančią aplinką stebėdami, klausydami, uosdami, ragaudami, liesdami, klausinėdami, ieškodami atsakymų įvairiuose šaltiniuose apie tai, kaip atsiranda ir veikia daiktai, kas yra gyvybė ir ko reikia jau palaikyti, kokie yra gyvosios ir negyvosios gamtos objektai ir gamtos reiškiniai. Pažįstant aplinką formuojasi pirmieji matematiniai vaizdiniai: vaikai išmoksta skaičiuoti, susieti skaičių su atitinkamu simboliu, įgyja praktinės patirties, rūšiuojant, matuojant daiktus pagal tam tikrus požymius.

**Turinio elementai:**

* Tyrinėjimas ir aplinkos pažinimas
* Skaičiavimas ir matavimas

|  |  |  |
| --- | --- | --- |
| **TYRINĖJIMAS IR APLINKOS PAŽINIMAS** | | |
| **Amžius** | **Pasiekimai** | **Suaugusių veiksenos pavyzdžiai** |
| **1-2 m.** | **Tyrinėjimas ir aplinkos pažinimas** | |
| * + - Stebi artimiausią aplinką, pažįsta ir pavadina kai kuriuos gyvūnus, žmones, daiktus.     - Tyrinėja daiktus, jų savybes, žino kai kurių daiktų paskirtį ir jais naudojasi.     - Atpažįsta kelias kūno dalis. | * Sukurti aplinką ir parūpinti įvairių žaislų ir priemonių, skatinančių vaikus atlikti įvairius veiksmus su daiktais, pavyzdžiui, išimti, sudėti, įtaikyti, įsukti, sustatyti, atsukti, spausti ir kt. * Palaikyti ir skatinti vaiko ketinimus ir norus visaip tyrinėti daiktus**,** jų savybes ir paskirtį, pavyzdžiui, išbandyti uždengti dangtį ant puodo, semti samteliu, šaukštu, kastuvėliu ir kt. * Pavadinti daiktus ir parodyti, kaip su jais atliekami veiksmai ir paskatinti vaikus pabandyti atlikti veiksmus patiems pavyzdžiui, pasišukuoti, valgyti šaukštu ir pan. * Padėti vaikui suvokti veiksmų seką, tvarką, pavyzdžiui atliekant tam tikrus veiksmus, kiekvieną veiksmą komentuoti ir aiškinti, ką, su kuo ir kaip daroma. * Žaisti įvairius žaidimus padedant atpažinti ir suvokti savo kūno dalis pvz. „ Virė, virė košė“ ir kt.; parašyti parodyti kūno dalis, atlikti judesius. * Skatinti eksperimentuoti su daiktais, tyrinėjant savo galimybes, pavyzdžiui, išbandyti daiktus, kaip įrankius (gerti iš kaladėlės ir pan.). * Klausinėti vaikų apie tai, ką daro, ką stebi, kas vyksta ir skatintis atsakyti į klausimus. * Pasivaikščiojimo metu stebėti artimiausią aplinką, klausytis garsų, uosti ir liesti, pavyzdžiui, stebėti vedžiojamą šuniuką, pamėgdžioti jo lojimą ir pan. * Žiūrinėti paveikslėlius, kuriuose vaizduojami gyvūnai, pavadinti gyvūną, pamėgdžioti jo „kalbą“. |
| **Skaičiavimas ir matavimas** | |
| * Supranta, ką reiškia vienas, daug ir mažai.   + - Suvokia daiktų eiliškumą.     - Lygina daiktus pagal vieno daikto savybę. * Vis geriau orientuojasi erdvėje: paimti didelį, nueiti iki, pažiūrėti į viršų ir pan. | * Žaisti žaidimus, kurių metu paprašoma vaikų atnešti vieną daiktą, paprašyti parodyti, kiek turi metukų, paklausti kiek turi žaisliukų (daug ar mažai). * Parūpinti žaislų, žaidimų, priemonių ir kitų daiktų, kuriuos vaikai gali tyrinėti, lyginti, eksperimentuoti su jais, pavyzdžiui, dideli ir maži šaukštai (dėlioti juos, lyginti, manipuliuoti, semti vandenį) ir kt. * Dainuoti daineles, pasakoti, deklamuoti eilėraštukus, skaičiuotes, pasakėles, žaisti žaidimus, kuriuose kas nors skaičiuojama, kartojama, randama dar ir dar... (pvz., eilėraštukai „Mano batai buvo du“, „Du gaideliai“, kopūsto lapų lupimas po vieną). * Sukurti aplinką, kurioje vaikas galėtų vartyti tas pačias knygeles kietais viršeliais, nevaržomai ardyti ir surinkti daiktus, tyrinėti jų dydžių santykius, visaip eksperimentuoti su spalvomis, dydžiais ir formomis, įvairiai judėti. * Žaisti su vaikais slėpynių, slėpti žaisliuką ant stalo, po stalu, ant viršaus ir jo ieškoti įvardinant, kur jis yra. * Domėtis, ką veikia vaikas, jį kalbinti. Darant pauzes, pakartojant žodžius, judesius, skatinti vaiką juos įsidėmėti. |
| **2-3 m.** | **Tyrinėjimas ir aplinkos pažinimas** | |
| * Atpažįsta ir pavadina vis daugiau artimiausioje aplinkoje esančių augalų, gyvūnų, daiktų. * Skiria atskirus gamtos reiškinius. * Orientuojasi savo grupės, darželio, namų aplinkoje. * Pasako savo ir savo šeimos narių vardus. * Atpažįsta 6 ir daugiau kūno dalių. * Bando aiškintis, kas tai yra, kaip ir kodėl tai veikia, vyksta. | * Skatinti vaikus stebėti ir pavadinti augalus ir gyvūnus, esančius artimiausioje aplinkoje, patalpose ir išėjus į lauką, rodyti paveikslėlius skatinant apie juos kalbėti. * Sudaryti galimybę prisidėti prižiūrint kambarinį augalą, naminį gyvūnėlį. Skatinti kalbėti apie tai, ką žino apie gyvulėlius, augalus, pavyzdžiui, ką gyvūnėlis ėda, ko reikia augalui, kad jis augtų ir pan. Įdėmiai išklausyti vaikų pasakojimą ir padėti įgyti naujų žinių papildant jo pasakojimą. * Žaidimų, kasdienės veiklos metu pavadinti kūno dalis, pavadinimų, aptarti jų paskirtį ir priežiūrą, pavyzdžiui, žaidžiant su kamuoliu, paskatinama vaiką spirti jį su koja, gaudyti rankomis, pavalgius, pasiūlyti patikrinti pilvuką, ar jis jau sotus ir pan. * Žiūrinėti knygeles ir paveikslėlius apie įvairius vaikų ir suaugusių kasdienio gyvenimo aspektus ir juos aptarti. * Skatinti manipuliuoti kiekiais, eiti nuo vientiso prie dalių ir atgal, pvz., padalyti plastilino gabalą ir vėl sulipdyti į vieną, išpilstyti vandenį į mažus buteliukus ir vėl supilti į didelį indą. * Sudaryti galimybes surinkti, rūšiuoti ir sudėlioti daiktus kokia nors tvarka, įvairiais būdais žaisti su medžiagomis. * Parūpinti vaiko pažinimą skatinančių žaislų, priemonių, medžiagų, kad galėtų: atrinkti parodytos formos, spalvos, dydžio daiktus; grupuoti pagal formą, spalvą, dydį, sunkumą, sudaryti daiktų eiles. * Parūpinti specialių priemonių, kurios neleidžia suklysti: bokštelių su žiedais, lentą su atitinkamų formų išpjovomis ir pan. Įgyta patirtį skatinti pritaikyti žaidimuose. * Sudaryti vaikams galimybę eksperimentuoti ir stebėti savo veiksmų rezultatus (pvz. žaidimai su smėliu ir vandeniu). * Parūpinti daiktų pakaitalų ir padrąsinti elgtis kaip su tikrais ( lyg valgytų, virtų). |
| **Skaičiavimas ir matavimas** | |
| * Skiria mažai (vienas, du) ir daug. * Pradeda grupuoti vienos rūšies daiktus ir tapatina pagal formą, dydį. * Geba išrikiuoti daiktus į vieną eilę. * Suranda tokios pat spalvos daiktus. * Pradeda lyginti daiktus: didelis – mažas, ilgas – trumpas, toks pat ir pan. | * Kasdienės veiklos metu kartu su vaikais atrasti kokių daiktų yra po vieną, po du, daug ar mažai, pavyzdžiui, plaunantis rankeles ir veiduką, pabrėžiama, jog yra dvi rankeles, vienas veidukas, burnytė, aunantis, paskatinama susirasti batukus, paklausti, kiek jų ir pan. * Duoti vienodo dydžio ir formos daiktų ir mokyti paimti vieną (du) daiktus, padalyti daiktus po vieną (pvz., kitiems vaikams), sudėlioti juos į dvi, tris krūveles. Klausti, kurioje iš dviejų grupių yra vienas daiktas ir kur jų yra daug ir pan. * Sekti pasakas, dainuoti ritmines daineles, žaisti žaidimus, kuriuose kas nors paeiliui daroma, rikiuojama (pvz., pasaka „Ropė“, lietuvių liaudies daina „Du gaideliai“ ir kt. * Vartyti knygeles, kuriose pavaizduoti objektai leidžia samprotauti apie dydžius, formas, spalvas. * Žiūrinėti knygeles, paveikslėlius, animacinius filmukus (pav. Teletabiai) ir skatinti vaiką pakartoti juose pavaizduotų objektų dydį, formą, spalvą, erdvinę padėtį nusakančius žodžius. * Parūpinti įvairių spalvų ir formų žaislų ir priemonių, sudarant vaikams galimybę veikti su daiktais, juos tyrinėti, rūšiuoti ir lyginti. * Skatinti vaikus eksperimentuoti su įvairių formų ir dydžių daiktais, žaislais, pavyzdžiui, iš konstruktoriaus detalių pasistatyti bokštą, kelią ir pan. |
| **3-4 m.** | **Tyrinėjimas ir aplinkos pažinimas** | |
| * Domisi žmonių gyvenimu ir veikla, mėgdžioja suaugusiųjų elgesį. * Tyrinėja, išbando daiktus, medžiagas ir jų savybes (skęsta ar neskęsta...). * Pažįsta gyvenamosios vietovės objektus (gatvės pavadinimą, kurioje gyvena, savo vardą ir pavardę). * Nusako jam žinomų augalų ir gyvūnų požymius, atpažįsta juos gamtoje ar paveiksluose ir pasako jų pavadinimus. * Pasako metų laikų pavadinimus pažįsta daugiau gamtos reiškinių (rūkas, pūga, šlapdriba) | * Padėti vaikui pažinti įvairių tautų žmones, skatinti klausinėjimą apie žmonių veiklą (žiūrint knygas, paveiksliukus, išvykos, ekskursijos metu). * Padėti suvokti erdvines sąvokas. * Sudaryti sąlygas stebėti gyvūnus, augalus, paukščius (organizuoti ekskursijas, atradimų dienas). * Sudaryti kuo įdomesnę, funkcionalesnę daiktinę aplinką, kurioje vaikas ieško, atranda, skiria, lygina, skaičiuoja. * Sudaryti galimybę stebėti augalus ir gyvūnus gamtoje ir namų (ūkio) aplinkoje, žiūrėti paveikslėlius ir klausyti skaitymo apie naminius ir laukinius gyvūnus, patiems dalyvauti juos prižiūrint. * Skatinti vaikus kalbėti apie stebimų gyvūnų ar augalų kūno dalis, išvaizdą, apie tai, ko jiems reikia, kad augtų, kaip juos saugoti, prižiūrėti. * Paaiškinti, kad ne visus augalus galima ragauti, yra nuodingų arba dilginančių. * Skatinti stebėti dienos orus, metų laiką ir gamtos pokyčius, kurie tuo metu vyksta. * Sudaryti galimybę ne tik apie tai kalbėti, bet ir pavaizduoti piešiniu, vaidinimu, dainele, surasti paveikslus knygose ir kt. * Sudaryti galimybę tyrinėti, kaip daiktai juda ir kaip juos pajudinti, pvz., pučiant, traukiant, stumiant, sukant, supant, skandinant. * Ugdymo programą ir aplinką kurti taip, kad vaikams būtų prieinamos įvairios medžiagos ir priemonės, kuriomis pasinaudodami galėtų inicijuoti kryptingą iškilusios problemos sprendimo veiklą, patys sugalvoti problemų ir su pasitenkinimu ieškoti jų sprendimo būdų. * Skatinti nebijoti bandyti ir klysti ieškant savo iškeltų problemų sprendimų, pasinaudoti ankstesniu patyrimu ir juo remiantis bandyti naujus sprendimo kelius. |
| **Skaičiavimas ir matavimas** | |
| * Liesdamas daiktus pradeda skaičiuoti, palygina dvi daiktų grupes. * Pradeda vartoti kelintinius skaitvardžius. * Skiria apskritos,   keturkampės formos, vienodo dydžio ar spalvos daiktus.   * Daiktus palygina pagal ilgį, storį, aukštį, masę ir pan. * Daiktų savybėms nusakyti pradeda vartoti aukštesniojo l. būdvardžius (didesnis) ir pan. * Nusako padėties kryptį nuo savęs: pirmyn – atgal, aukštyn – žemyn ir pan. * Žino metų laikus ir pasako kelis būdingus jų požymius. | * Naudoti paveikslėlius, kuriuose pavaizduoti 1–3 daiktai ar dvi trys 1–3 daiktų grupės. * Atkreipti dėmesį, koks daiktų skaičius grupėje, klausti „Kiek?“ „Ar daiktų yra po lygiai?“ ir pan. * Žaisti su vaikais stalo žaidimus, pavyzdžiui, dėlionės, skaičių loto, domino, kauliukais. * Skirstantis vaidmenimis ar nusistatant žaidėjų eiliškumą panaudoti skaičiuotes, pavyzdžiui, „Skrido oro balionėlis, Jam sugedo motorėlis. Kiek vinių, pasakysi tu. Vienas, du trys“ ir pan. * Lipant laiptais kartu su vaikais skaičiuoti laiptelius, žaidžiant judrius žaidimus nusistatyti žaidimo pradžią suskaičiuojant iki trijų ir pan. * Parūpinti LEGO žaislų, konstruktorių, įvairių formų stambių ir smulkių statybinių kaladėlių (keturkampes, apskirtos, lenktos formos ir pan.). * Kasdienės vaikų veiklos metu kartu su vaikais bandyti atrasti daiktus, panašius į keturkampį ar apskritimą, pavyzdžiui, į ką panaši lėkštė, muilas, popieriaus lapas ir pan. * Dainuoti daineles, sekti pasakas, kuriose veikėjai ką nors dalijasi (pvz., meškučiai iš pasakos „Du godūs meškučiai“ gali dalytis iš popieriaus iškirptą sūrį). * Mokyti apibūdinti erdvės objektus, nurodant į juos panašius iš kasdienės aplinkos ir vartojant tokius palyginimus kaip: „panašus į Rubiko kubą“, „apvalus kaip kamuolys“, „tokios pat formos kaip skardinė“ ir pan. * Formuoti supratimą, kad figūros forma nepriklauso nuo jos spalvos ir dydžio (pvz., paprašyti atrinkti vienodos spalvos, bet skirtingos formos ar dydžio daiktus). * Prašyti palyginti kasdienėje aplinkoje pasitaikančių daiktų ilgį, aukštį, masę, storį, plotį ir t. t., juos dedant vieną prie kito, kilnojant. Formuoti supratimą, kad daikto (pvz., virvutės) ilgis, masė nesikeičia, daiktą (virvutę) suraičius ar sulenkus. * Žaisti judrius žaidimus, kai reikia pasirinkti teisingą kryptį savo kūno atžvilgiu (pvz., žaidimas „Diena – naktis“, „Šilta – šalta“). * Kalbėtis apie tai, ką vaikas kasdien daro ryte, dieną, vakare, naktį. Vaikščiojant gamtoje, atkreipti dėmesį į metų laikams būdingus požymius. |
| **4-5 m.** | **Tyrinėjimas ir aplinkos pažinimas** | |
| * Pastebi kuo žmonės panašūs, kuo skiriasi ir pasako. * Žino savo šeimos narius, pomėgius, namų adresą, pažįsta kaimynus, domisi žmonių veikla. * Skiria naminius gyvūnus nuo laukinių ir kai kuriuos įvardija. * Skiria daržoves, vaisius, nusako, kaip naudoti maistui. * Domisi dangaus kūnais, gamtos reiškiniais. * Domisi technologijomis ir jų panaudojimu (kompiuteris, fotoaparatas...). * Įvairiu metų laiku tyrinėja pokyčius gamtoje (orą, vandenį, sniegą, ledą...) * Domisi iš ko padaryti daiktai, ir bando pats juos pasidaryti (surenka mašinėlę iš konstruktoriaus ir kt.). * Elgiasi atsargiai su nežinomais daiktais ir medžiagomis. | * Palaikyti vaikų norą žinoti apie save (vardą, pavardę, metus, asmens daiktus), * Padėti vaikui suprasti save ir kitus žmones, * Skatinti savo jausmus išreikšti žodžiu. * Gilinti vaikų supratimą apie šeimą (žaisti siužetinius, vaidmeninius žaidimus: „Namai“, „Šeima“, „Poliklinika“, „Parduotuvė“ ir kt. * Organizuoti išvykas į autobusų ir traukinių stotį, ekskursijas į parduotuvę, paštą, mokyklą ir kt. * Sudaryti įdomesnę, patrauklesnę aplinką, kurioje vaikas žaidžia, ieško, atranda, lygina, matuoja, skiria. * Organizuoti išvykas, stebėjimus, atradimų dienas, sudarant vaikams sąlygas matyti, stebėti, fiksuoti gyvosios ir negyvosios gamtos reiškinius. * Organizuoti vaikų išvykas į gamtą (gyvūnai, augalai, grybai, jų požymiai, poreikiai), muziejus (daiktai ir jų istorija), ūkius (naminių gyvūnų priežiūra, kultūrinių augalų auginimas), tėvų darbovietes (profesijos), skiriant jiems nedideles užduotis, ką turėtų pastebėti, ko paklausti. Grįžus padėti vaikams sudėlioti parodėlę grupėje iš rastų įdomių daiktų, gamtinės medžiagos (akmenukai, plunksnos, sėklos, lapai ir t. t.), piešinių, paveiksliukų, bukletukų ir pan. Parsineštą gamtinę medžiagą galima mokytis grupuoti pagal požymius. * Vaikams sukurti situacijas aiškintis (ragauti), kaip daržovės, vaisiai, uogos vartojami maistui, kuo jie naudingi, diskutuoti apie tai, kuriuos jie mėgsta ir kurių – nelabai. * Vaikams suteikti progą išbandyti techniką, kuri padeda tyrinėti judėjimą, pvz., ratai, skridiniai, magnetai, sūpynės. * Skatinti domėtis šeimos tradicijomis ir apie jas kalbėti. Parodyti, kad ir darželyje laikomasi tradicijų, švenčiamos šventės. Įtraukti į pasiruošimą joms visus vaikus, sudaryti jiems sąlygas dalyvauti, klausytis vaikų idėjų ir padėti jas įgyvendinti, stengtis, kad tai būtų tikra šventė, o ne koncertinis pasirodymas. * Vaikus skatinti stebėti ir apibūdinti daiktų, medžiagų, gyvosios gamtos objektų savybes ir bruožus, piešti ar konstruoti įsivaizduojamus daiktus. * Sudaryti galimybę suskaičiuoti, prognozuoti, pvz., į kiek dalių reikės padalyti pyragą, po kiek saldainių imti, kad visi gautų po lygiai. * Skatinti pasitelkti simbolius, palyginti, atkartoti, numatyti situacijas, nukreipti savo dėmesį į ką nors kita ar atkreipti dėmesį dabar. Skatinti paaiškinti savo pasirinkimus ir logiškai juos pagrįsti. * Vaikams pateikti tinkamų knygų, paveikslų, plakatų, žemėlapių, kuriais jie galėtų remtis pagrįsdami savo požiūrį. |
| **Skaičiavimas ir matavimas** | |
| * Skaičiuoja ir suskaičiuoja daiktus iki 5 ar daugiau, pasako kiek suskaičiavo. * Supranta, kad daiktų skaičius nepriklauso nuo jų dydžio, formos ar kitų savybių. * Grupuoja daiktus pagal kelis požymius, sudaro daiktų sekas, pratęsia pradėtas ta pačia ar sava logika (nuo didžiausio iki mažiausio ir pan.). * Skiria apskritas, trikampes ir keturkampes formas. * Orientuojasi erdvėje ir juda nurodyta kryptimi (už manęs, prieš ir pan.). * Pradeda suvokti praeitį, dabartį, ateitį (vakar, šiandien, rytoj). | * Prieš pradedant žaisti stalo žaidimą, paklausti vaikų, ar visi žaidėjai paėmė reikiamą kortelių skaičių. * Skatinti vaikus ne veiksmu, o žodžiu pasakyti, kaip turėtų pasielgti ne tokį kortelių skaičių paėmęs žaidėjas, vartojant tokius posakius, kaip „atiduok man“, „paimk iš manęs“, „padėk į šoną“, „paimk dar“ ir pan. * Pasiūlyti vaikui dalyvauti žaidimuose, kuriuose kas nors skaičiuojama, kartojami du trys skirtingi judesių ar garsų elementai, kur vaikas turėtų keisti savo ar daikto padėtį erdvėje ar daryti ką nors tam tikra seka (pvz., žaidimai „Trečias bėga“, „Daryk taip, kaip Jonelis daro“; žaidimas, kai nutilus muzikai ar suplojus kaskart pasakoma, kaip kitaip vaikai turi pasielgti: susigrupuoti – sustoti po du, susėsti į du ratukus, parodyti 4 pirštukus ir pan.). * Kalbėtis su vaikais apie tai, kiek veikėjų buvo pasakoje, kokia buvo įvykių pasakoje eilė, ką darė pirmasis, antrasis ir t. t. veikėjai (pvz., pasaka „Trys paršiukai“, „Mergaitė ir lokys“, „Pagrandukas“). * Žaisti stalo žaidimus. Karpyti, paišyti, spalvinti trikampius, stačiakampius. * Iš įvairių formų detalių ar piešiant (spalvinant) figūras kurti aplikacijas, ornamentus, šventinę atributiką, įvairius daiktus, kuriais galima papuošti aplinką. * Skatinti vaiką naudoti sąlyginį matą (trečią daiktą) daiktų dydžiams palyginti (pvz., matuoti pėdomis, žingsniais). Kaupti tvermės dėsniui suvokti reikalingą patyrimą (pvz., plastilino gabaliukui suteikti vis kitą formą). * Kartu skaityti knygeles, „rašyti“ laiškus. Žaisti judrius žaidimus, kuriuose vaikams tenka vartoti vietą ir padėtį nusakančius įvairius žodžius (pvz., žaidimas „Lobio ieškojimas“). * Domėtis, ką vaikai veikė vakar, kalbėtis apie tai, kas bus rytoj. Žaisti žaidimus, padedančius suvokti laiko trukmę (pvz., auklėtojai garsiai skaičiuojant iki 10, vaikai turi sustoti į ratą). |
| **5-6 m.** | **Tyrinėjimas ir aplinkos pažinimas** | |
| * Patinka stebėti, kaip auga augalai, elgiasi gyvūnai. * Noriai atlieka paprastus bandymus pasitelkdami įrankius ir kitas priemones (lupą, mikroskopą) ir tyrinėja, iš kokių medžiagų padaryti daiktai, kur jie naudojami. * Kelia klausimus, samprotauja, siūlo idėjas. * Domisi, kaip seniau gyveno žmonės, kaip žmonės gyvena kitose šalyse. * Aptaria bandymų rezultatus, planuoja, numato ką dar gali stebėti ir tyrinėti. * Palygina daiktus, medžiagas, gyvūnus ir augalus, atsižvelgdamas į savybes, juos tikslingai grupuoja ir klasifikuoja. | * Stebėti gyvybę iš griovio, balos paimtame vandens lašelyje, ant žmogaus odos (su padidinamuoju stiklu, mikroskopu), po žemėmis, po medžio žieve – pamatyti vabzdžius, jų lervas, vikšrus; vorus ir kt. Aiškintis, kaip gyvūnai prisitaiko prie besikeičiančių gamtos sąlygų (užmiega žiemos miegu – žuvys, varlės, meškos, gyvatės...). * Kartu su vaikais ieškoti informacijos knygose, internete, kuo naudingi žmogui gyvūnai ir kaip žmogus gali prisidėti prie gamtos išsaugojimo (įsirengti lesyklėlę paukšteliams žiemą, vykdyti projektą kartu su tėveliais apie gamtos apsaugą ir kt.). * Kartu su vaikais žiūrinėti pasiekimų aplanką ir lyginti save, ką mokėjo anksčiau ir dabar, ko dar norėtų išmokti ar sužinoti ateityje. * Kartu su vaikais įrengti šeimų nuotraukų stendą, kuriame yra vaikų kūdikystėje, ankstesnės ir dabartinės tėvelių, senelių nuotraukos ir aiškintis, kas bendra ir skirtinga tarp „aš“ kūdikio ir vaiko, tarp ankstesnių tėvelių, senelių ir dabar esančių. Lyginti save su kitais šeimos nariais, panašaus amžiaus gyvūnais ir kt.; * Švęsti vaikų gimtadienius, sakyti palinkėjimus. * Kartu su vaikais prisidėti prie grupės, darželio aplinkos tvarkymo. * Tyrinėti vandenį ir smėlį, šviesą, šešėlius, orą ir klimato reiškinius   dangaus šviesulius.   * Sudaryti sąlygas ir skatinti tyrinėti gamtos ir socialinės aplinkos objektus, jų kaitą, savybes. * Skatinti kelti klausimus, diskutuoti, spręsti problemas, pavyzdžiui, kaip pasidalinti su draugais obuoliu ir pan. * Siūlyti atlikti nesudėtingus bandymus, stebėti prietaisų veikimą. * Vykdyti projektinę veiklą, skirtą ilgalaikiams stebėjimams (pvz., stebėti augalo augimą). Mokyti vaikus fiksuoti pastebėjimus, pildyti lenteles ir pan. • * Grupėje turėti mikroskopą ir kitus galimus prietaisus, skirtus tyrinėti, mokyti ir skatinti vaikus jais savarankiškai naudotis. * Skatinti vaikus, kad jie patys ieškotų atsakymų į iškilusius klausimus knygose, internete, jeigu mato, kad nepavyksta, pasiklaustų suaugusiųjų, kurie gali padėti. |
| **Skaičiavimas ir matavimas** | |
| * Skaičiuoja ir suskaičiuoja daiktus iki 10 ar daugiau. * Susieja daiktų kiekį su atitinkamu daiktų skaičiaus simboliu iki 10. * Rūšiuoja daiktus pagal kelis požymius, atkuria, pratęsia, sukuria daiktų sekas. * Skiria plokštumos ir erdvės figūras: skritulį ir rutulį, kvadratą ir kubą. * Matuodamas naudojasi sąlyginiais matais (savo pėda, sprindžiu, trečiu daiktu). * Apibūdina daiktų vietą ir padėtį kitų daiktų ar vienas kito atžvilgiu: virš – po; šalia, greta, viduryje, tarp ir kt. * Žino, kad kartojasi savaitės dienos, metų laikai ir pan. | * Skatinti vaiko norą sužinoti, pažinti, kuo daugiau išmokti. * Leisti pasirinkti vaikui įdomius ir suprantamus stalo žaidimus, dalomąją medžiagą, taip pat veiklą, kurioje dalyvaudamas jis galėtų lavinti savo mąstymo ir skaičiavimo įgūdžius, formuotis svarbius tolimesniam matematikos mokymuisi vaizdinius, pavyzdžiui rinktis atlikti užduotis pratybų sąsiuvinyje. * Skatinti vaiką aiškinti kitiems savo mintis, idėjas apie atliekamus skaičiavimus. Kalbėdamas vaikas geriau pajunta skirtumą tarp to, ką jis mano, ir to, ką jis sako (tai labai svarbu vystantis vaiko mąstymui). * Mokyti vaiką kuo įvairesnėse aplinkose pastebėti įvairius sekų sudarymo būdus ir pasiūlyti kuo įvairesnės veiklos, kuria vaikas galėtų išbandyti matytus ir paties sugalvotus sekų sudarymo būdus. * Skatinti vaiką aplinkoje ieškoti daiktų ir jų dalių, savo forma primenančių pažįstamas, matytas geometrines figūras. * Matuoti pėdomis, sprindžiais, piršto storiu, lazdele ir pan. * Pasiūlyti veiklą, formuojančią supratimą apie tvermės dėsnį (pvz., sudaryti sąlygas eksperimentuojant atrasti, kad toks pat medžiagos ar produkto kiekis gali būti supakuotas skirtingų formų pakuotėse). * Sudaryti sąlygas atrasti, kad skirtingos formos daiktai gali būti tos pačios talpos ar masės. * Siūlyti žaidimus, veiklą, kurioje dalyvaudamas vaikas įgytų supratimą apie ilgio, tūrio, masės matavimo priemones ir būdus. * Formuoti ir plėsti vaiko žodyną, reikalingą dalinantis idėjomis apie daiktų dydžių santykius („šiek tiek didesnis“, „truputį mažesnis“, „didžiausias“, „mažiausias“ ir kt.). * Pasiūlyti veiklą, kurioje aktyviai dalyvaudamas vaikas galėtų plėsti žodyną, reikalingą judėjimo krypčiai, daiktų vietai nusakyti. * Žaisti žaidimus su smėlio laikrodžiu, žadintuvu. Atkreipti vaiko dėmesį į tai, ką galima nuveikti per minutę, 10 minučių, dieną, savaitę. * Skatinti dažniau vartoti savaitės dienų pavadinimus. Kalbėtis apie metų laikų kaitą, įvairiu metų laiku atliekamus darbus. |

****

**6.4. VAIDUOTĖ IR KŪRYBA**

Vaiko meninė raiška – tai vaiko įspūdžių, išgyvenimų, supratimo, emocijų, jausmų reiškimas ir vaizdavimas meninės raiškos būdais ir priemonėmis: veiksmu, judesiu, žodžiu, balso intonacija, spalva, linija, forma ir kt. Ji apima muziką, šokį, vaidybą ir vizualinę raišką.

Ikimokyklinio amžiaus vaikai noriai klausosi muzikinių kūrinėlių, dainuoja, muzikuoja ir bando kurti bei improvizuoti judesiu šokiu ar žodžiu. Dalyvaudami muzikinėje veikloje vaikai išmoksta skirti melodijos nuotaiką, tempą, tembrą. Vaizdų, spalvų ir formų pagalba vaikai pasakoja savo išgyvenimus, potyrius, jausmus. Ikimokykliniame amžiuje vaikai drąsiai eksperimentuoja dailės priemonėmis, medžiagomis, technikomis, atrasdami įvairių dailės raiškos būdų. Žaisdami vaidmeninius žaidimus, vaidindami vaikai geba improvizuoti veiksmus, žodžius, atkartoti balso intonacijas. Atsiranda meninės raiškos pradmenys – vaizduodamas veikėją vaikas geba perteikti perkeltinę prasmę.

Meninės veiklos pagalba vaikai lavina vaizduotę, fantaziją ir kūrybiškumą. Eksperimentuodami su skirtingomis meninės raiškos priemonėmis, jie ugdosi drąsą, atkaklumą, mokosi spręsti problemas ir išgyventi nesėkmę bandant iš naujo.

**Turinio elementai:**


* Meninė raiška – muzika, šokis, vaidyba ir vizualiniai menai.
* Estetinis suvokimas

|  |  |  |
| --- | --- | --- |
| **VAIZDUOTĖ IR KŪRYBA** | | |
| **Amžius** | **Pasiekimai** | **Suaugusių veiksenos pavyzdžiai** |
| **1-2 m.** | **Meninė raiška – muzika, šokis, vaidyba ir vizualiniai menai** | |
| **Muzika, šokis ir vaidyba**   * Girdėdami muziką džiaugiasi, krykščia, sukasi, linguoja, ploja rankomis. * Mėgdžioja įvairias išgirstas intonacijas, parodytus veiksmus.   **Vizualiniai menai**   * Tyrinėja ir išbando dailės priemones (paišena, piešia ranka, pirštais, maigo, spaudžia plastiliną ir kt.). | * Sudaryti galimybę vaikams klausytis trumpų muzikinių kūrinėlių, pavyzdžiui, skirtų mažiesiems Mocarto kūrinių įrašų, vaikiškų dainelių ir kt.) ir skatinti vaikus reaguoti į muziką, pavyzdžiui, džiaugtis, judėti, linguoti, „šokti“ ir pan . * Niūniuoti, dainuoti vaikui, pavyzdžiui, pasisodinus vaiką ant kelių pratęstu balsu kalbėti., „A-a a-a, pupą, kas tą pupą supa“, „Užmik, užmik, mažute“, „Učia lylia tu, mažoji“ ir kt.). * Žaidinti, supti, kutenti, myluoti, jodinti, linksminti vaiką specialiai šiems tikslams skirtais žaidimais ir liaudies dainelėmis (pvz., „Mylu mylu spust“, „Katutės“, „Grūdu grūdu čiulkinėlį“, „Kėkū kėkū“ ir kt.). * Sekant pasaką pasinaudoti pieštukinėmis lėlėmis, flaneline lenta ir popierinėmis figūrėlėmis. Skaitant ar sekant keisti balso intonaciją, skatinti vaikus mėgdžioti veikėjų balsus, veiksmus kartojant po kelis kartus, pavyzdžiui, atėjo varlytė ir pasibeldė... * Kartu su vaiku groti vaikiškais skambančiais žaislais, barškučiais, parūpinti medinių, plastmasinių žaislų, su kuriais vaikas galėtų veikti. * Sudaryti sąlygas vaikams tyrinėti ir išbandyti dailinės raiškos priemones: paruošti vietą, popieriaus, stambių kreidelių, neilgų storų, bukai padrožtų pieštukų arba markerių; duoti molio ar tešlos, pirštų dažų. * Rodyti pavyzdį piešiant, tapant ar rašant šalia vaiko, kaip laikyti pieštuką, teptuką. * Drąsinti vaiko pirmuosius dailės bandymus šypsena, žodžiu. Neprimesti vaikui šablonų, o skatinti savitus vaiko raiškos būdus. |
| **Estetinis suvokimas** | |
| * Atranda spalvų ir formų įvairovę. * Savitai reaguoja ir mėgdžioja muzikos garsus, judesius, balsus ar veiksmus. | * Pasirūpinti, kad vaiko aplinkoje būtų spalvingų įvairaus kontūro formų, estetiniu požiūriu vertingų daiktų – žaislų, knygelių, taikomosios, molbertinės dailės ar tautodailės kūrinių. * Nuolat suteikti maloniai jaudinančių įspūdžių rodant įvairius naujus žaislus, daiktus, dailės kūrinius, kartu klausantis meniškos muzikos. Gamtoje leisti patirti įvairius gamtos reiškinius. * Sudaryti galimybes vaikui matyti gamtos, aplinkos vaizdus, spalvingas knygeles, dailės kūrinius. |
| **2-3 m.** | **Meninė raiška** | |
| **Muzika, šokis ir vaidyba**   * Klausydamas muzikinių kūrinėlių atliepia juos balsu, ritmingais judesiais, veido mimika ir pan. * Kuria ir dainuoja savais žodžiais daineles. * „Grodamas“ improvizuoja, kviečia kitus dainuoti, šokti, groti kartu su juo. * Spontaniškai šoka. * Mėgdžioja gyvūnų, augalų judesius, suaugusių kalbą, elgesį, veiksmus.   **Vizualiniai menai**   * Volioja, minko, spaudžia molį ar kitą lipdymo masę. * Piešia vertikalias ir horizontalias, lenktas linijas, taškuoja. * Laiko taisyklingai piešimo priemonę. * Įkerpa žirklėmis popieriaus kampą. | * Klausytis dainelių kartu su vaikais imituoti judesiais dainos žodžius, pavyzdžiui, „Ai bū bū, migs meška žiemos miegu“ ir kt. * Žaisti muzikinius žaidimus, eiti ratelius, tekstą imituojant judesiais, pavyzdžiui, žaisti ratelį „Du gaideliai“ ir kt.. Skatinti judėti pagal muziką einant, bėgant, apsisukant. * Aprūpinti vaikus nesudėtingais vaikiškais muzikos instrumentais (ritminėmis lazdelėmis, būgneliais, barškučiais, varpeliais, mediniais šaukštais ir kt.), daiktais ir kartu su vaikais groti ritminiais muzikos instrumentais, klausytis jų skleidžiamų garsų. * Džiaugtis vaikų kūryba ir drąsinti padainuoti kitiems vaikams ar suaugusiems. * Skatinti vaikus laisvai improvizuoti klausantis muzikos, žaidžiant vaidmeninius žaidimus, mėgdžiojant ant imituojant gyvūnus ar augalus (suktis, šokti, voliotis, šokinėti, vaidinti ir apsimetinėti „lyg tai“). * Skatinti vaikus šokti tyloje, kad atsiskleistų jų ritmo suvokimas. Sudaryti sąlygas judesių sekas atlikti pagal įvairią muziką (greitą, lėtą). * Kviesti vaikus, kurie norėtų parodyti sujungtas judesių sekas grupės draugams, aptarti jų pasirodymą, išryškinant teigiamas puses. * Parūpinti įvairių žaislų, skatinti jais naudotis. Džiaugtis vaikų žaidimu. Žaidžiant skatinti reikšti įvairias emocijas, pasakoti, ką jie daro: važiuoja traukinuku ir traukinukas sugriūna, labai linksma, vaikai juokias ir pan. * Skatinti savarankiškai naudotis dailės priemonėmis, parodant vaikui vietą, kur jis gali rasti popierių, pieštukus, kreideles, žirkles bukais galais. * Netrukdyti patarimais, teigiamai vertinti jo pastangas. Leisti tęsti darbą, net jei atrodo, kad gražų rezultatą gadina. * Pasinaudoti atsitiktinėmis piešimo, lipdymo, konstravimo galimybėmis vaiko aplinkoje (piršteliu ant vandens ir pan.). * Neskubėti įvardyti vaiko darbelių siekiant pamatyti realius daiktus, neklausinėti. |
| **Estetinis suvokimas** | |
| * Savarankiškai pasirinkdamas spalvas, kurdamas įvairias formas. * Paklaustas pasako, ar patiko muzikos kūrinėlis, dainelė, šokis, vaidinimas, dailės darbelis. | * Vaidinti vaikams ir su vaikais, pagal galimybę pasikviesti lėlių teatro aktorius ir stebėti spektaklį. Stebėti vaikų nuotaikas, reakcijas. * Vaiko smalsumą ir kūrybiškumą lavinti parūpinant abstrakčių natūralių medžiagų, daiktų; medžio kaladėlės, puodo dangtis, kartono dėžė, kurie žadina vaiko vaizduotę. * Išklausyti individualaus vaiko muzikavimo, skatinti pakartoti. Sudaryti progų „ koncertuoti“ drauge su suaugusiais, kitais vaikais. Klausti vaikų, kaip patiko koncertas ir pan. * Duoti vaikui žiūrėti ir čiupinėti šeimos narių nuotraukas, dailės atvirukus – reprodukcijas ir skatinti kalbėti ką mato ir pan. * Pakabinti vaikų darbelius matomoje vaikams vietoje ir kartu žiūrinėti juos ir skatinti vaikus pasakoti apie savo darbelį. * Kurti estetišką ugdymosi aplinką, pavyzdžiui, grupės aplinka jauki, ant sienų kaba vaikiški paveikslėliai, vaikų nuotraukos, žaislai ir priemonės nesulūžusios ir kt. |
| **3-4 m.** | **Meninė raiška** | |
| **Muzika, šokis ir vaidyba**   * Klausydamasis muzikos kūrinėlių, aplinkos garsų, atliepia jų nuotaiką, tempą, intensyvumą ir keliais žodžiais apibūdina. * Kartu su kitais dainuoja trumpas daineles ir jas palydi ritmiškais judesiais. * Tyrinėja savo balso galimybes (dainuoja garsiai, tyliai, aukštai, žemai, greičiau, lėčiau). * Eksperimentuoja išgaunant muzikinius garsus muzikos instrumentų, kūno pagalba. * Improvizuoja trepsėdamas kojomis, stuksendamas spontaniškai kuria savo melodiją ir žodžius. * Spontaniškai šoka kurdamas trijų–keturių natūralių judesių seką. * Atkuria matytų filmukų, situacijų fragmentus, kuria savo dialogus.   **Vizualiniai menai**   * Vis geriau naudojasi dailės priemonėmis (pieštukais, teptukais, žirklėmis, klijais). * Pasakoja ką piešia ir bando tai pavaizduoti. * Eksperimentuoja su dailės priemonėmis, linijomis, tyrinėja jų galimybes. | * Klausytis su vaikais muzikos kūrinių, gamtos garsų ir juos tyrinėti pasikalbant, pasakojant, aptariant. * Dainuoti su vaikais trumpas vaikiškas, liaudies dainas, jas palydėti judesiais. (Pvz., padainavus dainą apie kiškį, užduoti vaikams klausimus „Kaip dainuoja kiškis?“, „Koks jo balsas?“ ir kt. Kiekvienas vaikas padainuoja savaip ir visi aptaria kiškio dainas.). * Sudaryti galimybę vaikams žaisti muzikinius žaidimus, eiti ratelius atliekant nesudėtingus judesius – eiti, bėgti rateliu, suktis po vieną ir už parankių, mojuoti, ploti ir t. t. * Pasirūpinti, kad vaikams netrūktų įvairių vaikiškų muzikos instrumentų groti bei jų garsams tyrinėti. * Atnešti į grupę įvairių medžiagų iš gamtos (pvz., akmenukų, kankorėžių, gilių, šakelių ir kt.), buities atliekų daiktų (pvz., tuščių buteliukų, dėžučių, ričių, tūtelių ir kt.) ir kartu su vaikais pasigaminti namų darbo muzikos instrumentų. * Klausantis muzikinių kūrinėlių mokyti vaikus išgauti ritminius garsus pasinaudojant savo kūnu, pavyzdžiui, ploti rankomis, ploti į kelius, stuksenti pirštais į stalą ir pan. * Drąsinti vaikus kurti savo dainas, ritmus, melodijas, juos pagiriant, pakomentuojant jo kūrybą, pavyzdžiui, „tau patinka žaidimas du gaideliai, o tu sugalvojai dar, kad ir zuikis malė“, šaunuolis, tu sugalvojai pats“ ir pan. * Kartu su vaikais žaisti vaidmeninius žaidimus, atkurti pasakos veikėjus, suaugusių veiksmus ir elgesį, vaizduoti gyvūnus, augalus (jų elgesį, išvaizdą), skatinti sugalvoti savo veiksmus, judesius veikėjams. * Sudaryti vaikams galimybę pajausti judesio laisvę ir kūrybos džiaugsmą ir laisvai improvizuoti muzika, judesiu, žodžiu ir veiksmu, pavyzdžiui, šokdamas šoka aukštyn, žemyn, pirmyn, atgal, greitai, lėtai; keisdamas balso intonaciją, veido mimiką ir pan. * Parodyti, kur yra ir kaip galima žaisti su stalo teatro pieštukinėmis lėlėmis. Paskatinti aprengti lėles savo sumanytais veikėjais, kurti situacijas pagal girdėtas pasakas, matytus filmukus. Pamačius aktorių parodytą spektaklį darželyje, siūlyti vaikams patiems pažaisti teatrą. * Drauge su vaiku eiti ratelius, parodyti judesių, veiksmų, paaiškinti, kas jais vaizduojama, skatinti juos kartoti laisvai, savaip. * Džiaugtis kiekvieno vaiko kūrybinėmis pastangomis ir atradimais, pavyzdžiui, paskatinti nusilenkti, kai jam ploja už padeklamuotą eilėraštį ir pan. * Drąsinti eksperimentuoti su dailinės raiškos priemonėmis, pavyzdžiui, tapyti pirštu, teptuku, pagaliuku, daryti antspaudus, statyti bokštus iš plastilino ar modulino ir pan. * Padėti vaikams atrasti kirpti pagal įvairias linijas, plėšyti iš popieriaus įvairias formas, jas klijuoti. * Skatinti patiems atrasti spalvą maišant, pasirinkti labiausiai patinkančią piešimo techniką, ją bandyti ir eksperimentuoti. * Duoti išbandyti įvairias lipdybos medžiagas, formuojant įvairias figūras. Suteikti vaikams karpytinės ir plėšytinės aplikacijos technikos žinių. * Kartu su vaikais išbandyti kompiuterines technologijas kūrybos sumanymams išreikšti (pasinaudoti specialiomis programomis planšetėje). * Drąsinti vaikus eksperimentuoti su įvairiomis medžiagomis kūrybiniams sumanymams išreikšti, pavyzdžiui, piešti ant šlapio popieriaus, lieti spalvas, išsikirpti piešinėlio dalis ir jas klijuoti ir pan. * Skatinti vaikus pasakoti apie savo piešinį ar kitą kūrybos darbelį, pavyzdžiui, „Šaunuolis, labai linksmas piešinėlis, ką nupiešei?“ . |
| **Estetinis suvokimas** | |
| * Atpažįsta ir emocingai reaguoja į jam girdėtus muzikos kūrinius, matytus šokius, veikėjus, dailės kūrinius. * Paklaustas pasako ar jam patiko dainelė, šokis, vaidinimas ar dailės darbelis. | * Klausytis muzikos kūrinėlių, dainelių, spontaniškai judėti, šokti ir kartu su vaikais aptarti, kokia dainelė ar kūrinėlis jiems patiko, ar smagu buvo šokti. Pritarti vaiko išsakytai nuomonei, papildyti jo vertinimą kitais žodžiais, pavyzdžiui, „Man irgi patinka, aš irgi manau, kad nežinau, kas čia nupiešta“... * Aptarti su vaikais jų pačių darbelius paskatinant juos išakyti ką jie nupiešė, kas jiems labiausiai patinka jų darbelyje. Žiūrinėti meninės kūrybos piešinius, (Čiurlionio, Šimonio, Albrechto paveikslų reprodukcijas ar kt.) kūrinius, kurie puošia grupės ar darželio koridorių interjerą ir aptarti juos, pavyzdžiui, pasakyti kokia paveikslo nuotaika, kodėl ir pan.). * Stebėti į grupę ar darželį atvykusio teatro vaidinimus ir pasidomėti, ar vaikams patiko vaidinimas, paklausti, kokie buvo veikėjai, geri, pikti, kas juos vaidino, ar jie galėtų suvaidinti piktą piratą ir pan. |
| **4-5 m.** | **Meninė raiška** | |
| **Muzika, šokis ir vaidyba**   * Klausydamasis gamtos garsus, trumpus muzikinius kūrinėlius, emocingai atliepia jų nuotaiką, tempą bei keliais žodžiais juos apibūdina. * Dainuoja dainas, jaučia ritmą, išbando balso galimybes (garsiai, tyliai). Stengiasi tiksliau intonuoti. * Vaikiškais muzikos instrumentais pritaria dainoms, šokiams, improvizuoja kurdamas savo melodijas. * Šoka poroje ratelius, atlieka paprastus šokio judesius (pašoka, pristato koją, pritupia. apsisuka). * Klausydamasis muzikos improvizuoja judesiu, šokio žingsneliais. * Vaidina ir fantazuoja, kuria dialogus ir monologus, keičia balso intonacijas pagal sumanyto personažo charakterį. * Žaisdamas vaidmeninius žaidimus susikuria aplinką, panaudodamas daiktus, drabužius, reikmenis.   **Vizualiniai menai**   * Patirtus įspūdžius išreiškia piešiniu, piešia įvairius daiktus, žmones, gyvūnus ir kt. * Išryškina vaizduojamų objektų bruožus, reikšmingas detales. Objektus vaizduoja ne tokius, kokius mato, o tokius, ką apie juos žino. * Kerpa žirklėmis, plėšo įvairias formas, lanksto iš popieriaus, aplikuojant naudoja įvairias medžiagas, daro koliažą. * Eksperimentuoja su įvairiomis medžiagomis ir kuria pagal išankstinį sumanymą, kuris procese gali kisti. * Padedamas panaudoja technologijas (kompiuteris, planšetė, fotoaparatas, išmanusis telefonas). * Laisvai eksperimentuoja įvairiomis lipdymo medžiagomis. | * Sudaryti galimybę klausytis muzikos kasdienės veiklos metu, pavyzdžiui, žaidžiant, piešiant, ruošiantis pietų miegui ir pan. Klausytis ramių, linksmų, nuotaikingų muzikinių kūrinėlių, kurie atlieptų veiklos pobūdį. Atpažinti muzikinius ritmus ir kalbėtis su vaikais apie tai, ar jiems patinka žaisti, veikti, kai groja muzika, ką jie jaučiai muzika. * Su vaikais klausytis vokalinės ir instrumentinės muzikos įrašų, pagal galimybę pasikviesti profesionalius muzikantus arba apsilankyti muzikiniame spektaklyje, organizuoti muzikines pramogas. Skatinti vaikus išsakyti savo nuomonę apie klausomus kūrinėlius, po apsilankymo muzikiniame spektaklyje, vykusios pramogos. * Įtraukti vaikus į įvairias muzikines šventes, pramogas, pavyzdžiui, ruošiantis Kalėdų šventei kartu su vaikais klausytis Kalėdinių giesmių ir atsirinkti, kurias giesmes jie galėtų išmokti Kalėdiniam vakarėliui ir pan. * Kartu su vaikais dainuoti su vaikiškas, lietuvių liaudies dainas, nesudėtingas sutartines, erzinimus. * Skatinti vaikus dainuoti individualiai išmėginant, kaip skamba balsas grupėje, salėje, lauke ir kitur suaugusiojo pavyzdžiu, pavyzdžiui, kartu su vaikais žaidžiant salėje padainuoti kelius posmelius žinomos vaikams dainelės, išreiškiant pasitenkinimą žaidimu ir pan. Skatinti dainuoti atliekant įvairius darbus (pvz., piešiant, stebint augalus, gyvūnus, einant pasivaikščioti ir t. t.). * Pasirūpinti vaikams muzikos instrumentų, žaislų, buities daiktų, savo gamybos instrumentų, su kuriais jie galėtų groti, pritarti dainoms, šokiams, muzikiniams žaidimams. * Kartu su vaikais apžiūrėti įvairius instrumentus, juos išmėginti, pasigaminti savo instrumentų ir tyrinėti jų skambėjimo galimybes, tembrus. * Drauge su vaikais kurti ritmus, melodijas ketureiliams, mįslėms, patarlėms balsu ar muzikos instrumentu. Paskatinti vaikus kurti judesius rateliui, žaidimui. Pasidžiaugti, pagirti vaikus už jų originalumą, drąsą, norą kurti. * Drauge su vaikais šokti paprastus savo forma, t. y. sukamuosius ratelius. (Dėl klasifikacijos ir ratelių aprašymo žr. L. Kisielienės knygą „Lietuvių etninės choreografijos klasifikacija: rateliai“, 2011). * Skatinti vaikus laisvai improvizuoti judesiu ir kurti savo šokio elementus pagal jiems patinkančią muziką ar daineles, pavyzdžiui, drąsinti, jei vaikai nedrąsiai pradeda judėti pagal muziką, pakomentuojant jų kuriamus judesius, pavyzdžiui, „Tu šoki, kaip drugelis, labai lengvai“ ir pan. * Vaikų sugalvotas judesių sekas rodyti visiems ir klausti vaikų, ką jie matė. Padėti vaikams sieti pamatytą personažą su atliekamais judesiais, vartoti frazes, pvz.: „bėgo greitai kaip vilkas“, „šokinėjo aukštai kaip varlė“, „šliaužė lėtai kaip vėžlys“. * Skatinti vaikus pasekus ar paskaičius pasaką, pažiūrėjus vaidinimą, patiems vaidinti, pavyzdžiui, pasirinkti, kaip jie vaidins (lėlėmis, patys, šešėlių teatrą ar kt.), pasiskirstyti vaidmenimis, sugalvoti dekoracijas, jas pasigaminti ir t.t. * Parodyti, kaip galima judėti ir kalbėti-intonuoti pagal tipiškus veikėjo bruožus, tempo ritmą: katinas juda ryžtingai, meškinas – lėčiau, nerangiau, zuikis – greičiau, emocionaliau. Klausti, kaip galėtų judėti ir kalbėti-intonuoti fantastinis veikėjas – ateivis iš kosmoso? * Stebėti vaikų vaidinimus stengiantis suprasti, palankiai vertinti. Jei kas nors neaišku, paklausti, pvz., „Ką atsakė šienpjoviai?“ Parodyti, kaip galima keisti kostiumus, dekoracijas. * Drauge žaisti muzikinius žaidimus ir ratelius, parodyti ir skatinti laisvai, savaip kartoti veiksmus. Aiškinant siužetą, padaryti pauzes, kad vaikas galėtų sutelkti mintis, sumanymus ir pagal juos veikti. * Pasidžiaugti vaiko sukurtais veiksmais, jų emocionalumu, išraiškingumu. Įtraukti vaiką į dekoracijų, kostiumų kūrimą ir išdėstymą. Klausti jo nuomonės, atsižvelgti į sumanymus. * Skatinti pasirinkti labiausiai patinkančią piešimo techniką ir pratinti sudėti darbo priemones į vietas. * Skatinti juos tyrinėti artimiausią aplinką, dalyvauti renginiuose, stebėti meno kūrinius, žmonių ir gyvūnų gyvenimą, klausyti istorijų bei patiems jas pasakoti ir kt. Kuo turtingesnė bus vaiko patirtis, tuo išradingesnė ir įdomesnė bus jo kūryba. * Žiūrinėti paveikslėlius, kuriuose vaizduojami žmonių veikla, tyrinėti savo kūną (gali lankstyti rankas, bėgti, laikyti daiktus, šokinėti ir pan.), stebėti žmones, gyvūnus ir jų judesius (šokėjo, sportininko, meškos, zuikio, plaukiančio debesies ir pan.), patiems išbandyti įvairius judesius ir pozas. * Drąsinti kurti smulkesnių detalių, gamtinės medžiagos, mozaikas, mandalas, juostas, kilimėlius, dėlioti vaisių ir daržovių mozaikas. * Numatyti vaikų kūrybingumą skatinančių meno projektų (pvz., muzikos ir dailės projektas „Aš piešiu muziką“). * Sudaryti sąlygas kurti, reikšti savo potyrius, įspūdžius neįprastomis sąlygomis ir priemonėmis, (pvz., piešiant gamtoje, ant asfalto, šaligatvio plytelių, smėlio, šlapio sulamdyto popieriaus, laikraščio, piešti plunksna, kitu teptuko galu, pagaliuku, akmenėliu ir kt.). * Padėti vaikui perkelti jų nufotografuotus darbus į planšetę ir susikurti koliažus (juos karpyti ir dėlioti kompiuterinės programos pagalba) ir išsaugoti kompiuterine grafika sukurtus vaizdus, skatinti apie juos pasakoti, sugalvoti pavadinimus * Kalbėtis su vaiku apie jo kūrinėlį, diskutuoti, ką, kodėl ir kaip jis pavaizdavo. Ką ir kodėl norėjo išreikšti, kodėl pasirinko tokias priemones ir kt. Aiškintis, ką jis dar norėtų papasakoti, sukurti. Džiaugtis jo sumanymais, pagirti už išradingumą ir kt. * Skatinti vaikų kūrybą, panaudojant gamtinę medžiagą, audinį, siūlus, popierių ir kt. * Skatinti vaikus eksperimentuoti su plastilinu, modulinu ir moliu kuriant plokštumines ir erdvines figūras. Drąsinti panaudoti papildomas priemones darbų dekoravimui (pieštuką, plastmasinį peiliuką, siūlus ir kt.). |
| **Estetinis suvokimas** | |
| * Mėgaujasi muzikavimu, šokiu, vaidyba, dailės veikla ir pasako kaip jautėsi. * Grožisi savo ir kitų kūrybiniais darbais. * Pastebi ir apibūdina kai kuriuos meninės kūrybos proceso ypatumus (siužetą, veikėjų bruožus, nuotaiką, spalvas, veiksmus). | * Paprastai ir vaikams suprantamai atskleisti muzikos kūrinių grožį, pavyzdžiui, pasakant, kokia yra muzikos nuotaika, kokie garsai (švelnūs, lėti, smagu klausytis, panašu į paukštelių čiulbėjimą ir pan.). * Skatinti vaikus savo žaidimuose vaidinti muzikantus, šokėjus, dainininkus, dirigentus, vaizduojant, kad jie yra scenoje, dainuoja su mikrofonu ar groja muzikos instrumentu, diriguoja su lazdele. * Kartu su vaikais žiūrėti lėlių ir dramos vaidinimus, klausytis vaidinimų įrašų, žiūrėti animacinius filmukus. * Sudaryti sąlygas vaikams dalyvauti ar stebėti įvairius muzikinius, vaidybinius renginius. * Pagal galimybes pasikviesti į grupę dailininką, keramiką ar kitos meno srities atstovą ir stebėti, kaip gimsta paveikslas, keramikos dirbinys, karpinys ar kt. Skatinti vaikus įsitraukti ir kartu bandyti kurti. * Atkreipti vaikų dėmesį į kasdien vaiko aplinkoje esančius daiktus, kuo jie panašūs ir skiriasi, pavyzdžiui, puodeliai (jie skirtingos spalvos, formos), drabužiai, pirštinės (skirtingi raštai, spalvos) ir kt. Klabėtis su vaikais apie daiktų formų spalvų įvairovę. * Stebėti gamtos ir aplinkos garsus, spalvas, formas, pavyzdžiui, stebėti dangumi plaukiančius debesis ir kalbėti ką jie primena (šuniuką, gėlytę ir pan.) ir kitų bei pačių vaikų sukurtą tvarkingą ir gražią aplinką. * Kartu su vaikais žiūrėti lėlių ir dramos vaidinimus, klausytis vaidinimų įrašų, žiūrėti animacinius filmukus. Sudaryti sąlygas vaikams dalyvauti ar stebėti įvairius muzikinius, vaidybinius renginius. * Sudaryti galimybę vaikams stebėti vaizduojamosios (tapybos, grafikos, skulptūros) ir taikomosios – dekoratyvinės (keramikos, tekstilės, odos, amatų, liaudies meistrų dirbinių ir kt.) dailės kūrinius, reprodukcijas ir kt. ugdymo įstaigoje, parodose, galerijose, mugėse, šventėse, tradiciniuose renginiuose. |
| **5-6 m.** | **Meninė raiška** | |
| **Muzika, šokis ir vaidyba**   * Klausosi įvairaus stiliaus, žanrų muzikos kūrinių ir judesiu ar piešiniu spontaniškai perteikia kilusius įspūdžius. * Įvardija kūrinio nuotaiką, tempą, dinamiką, skiria kai kuriuos instrumentus. * Dainuoja sudėtingesnio ritmo dainas, jas gana tiksliai intonuoja. * Vaikiškais muzikos instrumentais groja 2– 3 garsų ir kuria melodijas. * Klausydamas muzikos kūrinėlių pritaria mušdamas ritmą kojomis, linguodamas, plodamas. * Improvizuodamas balsu, muzikos instrumentu kuria melodiją trumpam tekstui, paveikslui. * Šoka sudėtingesnius ratelius (tiltelių, grandinėlės), sudėtingesnius žingsnelius (smulkesnius, pristatomus). * Šoka kurdamas septynių–aštuonių natūralių judesių seką, perteikdamas siužetą, nuotaiką. * Vaidindamas improvizuoja siužetą, veikėjų frazes, veiksmus, perteikia jų nuotaiką. * Tikslingai naudoja daiktus, teatro reikmenis, drabužius, aplinką.   **Vizualiniai menai**   * Pasakoja apie savo dailės darbelius (fantazuoja, kuria, istorijas, įvykius). * Darbeliuose panaudoja jam žinomus simbolius ir ženklus (skaičius, raides, kelio ženklus ir kt.). * Kuria pagal išankstinį savo ar visų sutartą sumanymą, nuosekliai bando jį įgyvendinti. * Tikslingai pasirenka dailės priemones ir technikas. * Eksperimentuoja sudėtingesnėmis dailės technikomis, skaitmeninio piešimo ir kitomis kompiuterinėmis technologijomis. | * Sudaryti vaikams sąlygas klausytis įvairių epochų, kultūrų ir stiliaus muzikos. Klausytis tylos, triukšmo, lyginti jų skirtumus. * Dainuoti su vaikais įvairaus turinio dainas ir skatinti juos dainuoti visur, kur įmanoma: grupėje, lauke, dirbant, bendraujant, žaidžiant. Pamokyti vaikus dvibalsio dainavimo, dainuojant trumputes daineles kanonu. * Pasirūpinti, kad grupėje vaikai turėtų muzikos instrumentų, įvairaus žanro ir stiliaus muzikos įrašų. * Paskatinti vaikus groti vaikiškais muzikos instrumentais, akomponuojant trumpoms dainelėms ar muzikinių kūrinėlių įrašams., muzikines pjeses solo ir orkestre. * Pamokyti vaikus palydėti muzikinius kūrinėlius, mušti ritmą spragsint pirštais, liežuviu, švilpiant, mušant į žandus ir pan.; * Padrąsinti vaikus groti vieniems ar kartu, pavyzdžiui, pasiūlyti sukurti orkestrą (pasiskirstyti instrumentus, kurias gros, išsirinkti dirigentą). Išsirinkti dirigentą, kuris diriguotų orkestrui. Pamokyti vaikus sekti dirigento judesius, kad jie kartu galėtų pradėti ir baigti kūrinėlį. * Žaisti su vaikais kompozitorius, skatinant kurti melodijas tekstams, knygų iliustracijoms, paveikslams, trumpoms pasakėlėms. Mokyti dalį teksto dainuoti, dalį kalbėti, pratinantis dainuoti „kaip operetėje“. Su vaikais žaisti muzikinius dialogus, vietoje kalbos dainuojant. Improvizuoti, kurti judesius kontrastingo pobūdžio muzikai, dainoms, šokiams. * Siūlyti vaikams šokti lietuvių liaudies ratelius, atlikti nesudėtingus šokio judesius, pavyzdžiui, „Aguonėle“, „Šeimynėlė“, „Šiaudų batai“ ir kt. * Klausantis muzikos, (Čiurlionio „Miškas“) pasiūlyti vaikams įsivaizduoti mišką, jos gyventojus ir pavaizduoti judesiais (linguoja medžiai, skraido paukšteliai ir kt.). * Siūlyti žaisti žaidimus, kurių metu vaikai turi perteikti savo mintis be žodžių, pavyzdžiui, judesiu pavaizduoti kitam, kokį žaidimą norėtum žaisti; pavaizduoti veikėjų charakterius (ragana, milžinas, fėja) * Stebėti žmogaus sukurtus daiktus ir juos vaizduoti, pavyzdžiui, kylantį, skrendantį, nesileidžiantį lėktuvą, užvedamą automobilio, motociklo variklį ir pan. * Žaisti vaizduotės žaidimus, pavyzdžiui, įsivaizduoti, kaip auga pupelė (yra sėkla, pasislėpusi maža žemėje, pradeda augti, išskleidžia pirmą lapelį, antrą, palaisto lietus, pupelė džiaugiasi, stiebiasi į saulę ir t.t.); įsivaizduoti, kaip atliekami tam tikri darbai, pavyzdžiui, kaip vyksta skalbimas (renkami ir sudedami skalbiniai, kas vyksta skalbimo mašinos viduje, drabužių džiaustymas, džiūvimas vėjelyje ir kt.). * Skatinti vaikus žaisti – vaidinti trumpas improvizacijas pagal literatūrinius, muzikinius, pačių vaikų išgalvotus siužetus. * Kartu su vaikais žaisti, kurti vaidinimą lėlių teatre, spektaklį ir būti jo veikėjais (kurti siužetą, dekoracijas, veikėjų dialogus ir kt.). * Žaisti vaidmeninius žaidimus bandant išreikšti, interpretuoti, kurti, fantazuoti drauge su kitu; atkurti matytus, girdėtus išgyventus suaugusiųjų veiksmus (gydytoja leidžia vaistus, vairuotojas vairuoja), kurti naują, originalų siužetą, improvizuoti mažiau pažįstamo vaidmens veiksmus, kalbą neįprastomis aplinkybėmis (pvz. Naras jūros dugne). * Siekti aiškiau įsivaizduoti ar kurti fantastines aplinkybes ar galimus veiksmus (naras plauko giliame, tamsiame jūros dugne ir netyčia randa seniai nuskendusį laivą, kurį bando iškelti, bet staiga...); * Gaminti įvairias pirštukines, lazdelines lėles, lėles šešėlių teatrui ir vaidinti, improvizuoti su jomis. * Sudaryti vaikams galimybę pamatyti tautodailės, taikomosios dekoratyvinės ir vaizduojamosios dailės, šiuolaikinio meno (instaliacijų, abstrakčių skulptūrų, fotografijų ir kt.) kūrinius, menininkų kūrybos procesą artimoje aplinkoje, parodose, muziejuose, tradicinėse šventėse. * Skatinti vaikus išbandyti naujas medžiagas, pavyzdžiui, panaudoti gamtinę medžiagą savo sumanymams (atvirukai iš žolynų, gilių karoliai, mozaika iš akmenukų ir kt.); antrines žaliavas (pieno pakelių, sagų, sąvaržėlių, degtukų dėžučių porolono, putplasčio ir kt.); * Eksperimentuoti ir tyrinėti liniją, (tiesi, rami, aštri, virpanti, pikta, šokinėjanti, vingiuojanti, nutrūkstanti, besisukanti, spiralinę ir kt.) dėmę (apvali, minkšta, juokinga, panaši į drugelį ir pan.). * Skatinti vaikus išreikšti savo potyrius dailine raiška klausantis įvairių garsų (natūralių gamtos ir žmogaus sukurtų garsų), uodžiant skirtingus kvapus, liečiant (liesti daiktus užsimerkus ar maišelyje ir pabandyti juos pavaizduoti nupiešiant) ir kt. * Suteikti galimybę vaikams kurti ornamentus, vaizdus, dekoruoti audinius, daiktus grafiniais ženklais ir simboliais (skaičiais, raidėmis). * Skatinti išbandyti netikėčiausius dailinės raiškos būdus, pavyzdžiui, piešti pienu, maišyti dažus su klijais, dažyti molinius lipdinius, piešti plunksna, stiklo kamuoliukais) ir t. t. * Sudaryti vaikas galimybę naudotis nesudėtingomis technologijomis meninei saviraiškai plėtoti, pavyzdžiui, parūpinti grupėje kompiuterį ar planšetę, interaktyvią lentą, fotoaparatą kurių pagalba vaikai galėtų išbandyti išgauti grafinius vaizdus, juos keisti, kurti naujus ir pan. Kaupti elektroninius arba popierinius vaikų kūrybos albumus (kompiuterinius piešinius, sukurtų kompozicijų nuotraukas ir kt.). * Skatinti vaikus išbandyti skirtingas dailinės raiškos priemones, pavyzdžiui, lieti spalvas, piešti teptuko viršūnėle, šonu, vos liečiant popierių, prispaudžiant teptuką ir t.t.), štampuoti pirštu, teptuku, štampeliu, bulve, kirpti geometrines ir netaisyklingo kontūro formas iš perpus sulenkto popieriaus, gaminti atvirutes iš minkšto popieriaus (vyniojamojo, laikraščio) virvelių daryti įvairias figūras (žmogaus, gyvūno, paukščio – realias, fantastines). |
| **Estetinis suvokimas (muzika, vaidyba, šokis)** | |
| * Stengiasi kuo išraiškingiau šokti, vaidinti, deklamuoti, dainuoti, groti, savitai piešti, konstruoti. * Gėrisi ir grožisi savo menine kūryba. * Dalijasi su kitais savo patirtais įspūdžiais. | * Kalbėti su vaikais apie patirtus įspūdžius matyto spektaklio, koncerto, apsilankymo muziejuje, zoologijos sode ar kitoje išvykoje ir pasidalyti savo mintimis, emocijomis, įspūdžiais. Klausti vaikų: Kaip jautėsi? – Kas įsiminė? – Kas patiko? – Ko reikia, kad vaidinimas, šokis ar piešinys būtų gražus ir patiktų kitiems? * Skatinti pastebėti subtilesnes veikėjų kalbos intonacijų, poelgių, veiksmų, kostiumų, lydinčios muzikos, dekoracijų detales, pvz., „Kiškis greitai bėgo“, vaizdingai papildyti: „Taip, jis skuodė kaip įkirstas.“ (Pasiaiškinti, ką reiškia „kaip įkirstas“). Paskatinti pavaizduoti, kaip kiškis bėga „kaip įkirstas“. * Pasidžiaugti vaikų kūryba bei kasdiene veikla. Demonstruoti jų kūrinėlius, ruošti visų vaikų arba autorines parodėles, sudaryti individualius albumus arba kaupti skenuotų kūrinių elektroninius variantus, juos retkarčiais persiųsti tėveliams, kad vaikas girdėtų ir jų pagyrimą bei atsiliepimus. * Skatinti vaikus išsakyti savo nuomonę apie stebėtus meno kūrinius, pagrįsti savo nuomonę, atsakant į klausimą, kodėl patiko ar nepatiko, mokyti diskutuoti, pavyzdžiui, klausti, o kodėl tau nepatiko, kas nepatiko?, paprašyti pakomentuoti, kurie kūriniai kelia pasigėrėjimą. * Skatinti vaikus pastebėti aplink esančių daiktų, objektų detales ir įsižiūrėti į detales, atrasti gražius daiktus, gamtos ar miesto vaizdus. * Kartu su vaikais fotografuoti stebėtus gamtos ir aplinkos vaizdus, daryti nuotraukas ir pasidaryti nuotraukų albumą, rengti atskirų nuotraukų parodas, kviestis į pagalbą tėvelius, pabandyti sugalvoti įvykdyti projektą „Mano gražiausi darbai“ ar kt. * Sudaryti vaikams galimybę klausytis klasikinės muzikos įrašų, stebėti baleto įrašus ar gyvai (esant galimybei pasikviesti baleriną, stebėti ir aptarti jos šokį, judesius, aprangą ir kt.) * Pasamprotauti, ką teatre veikia aktorius, suteikti galimybę pasikalbėti, užduoti jiems klausimų apie teatrą. * Diskutuoti ieškant vienokių ar kitokių meninių sprendimų, pvz., kuriuose piešinėliuose yra tamsiai, kuriuose – šviesiai mėlyna spalva, kas piešinėliuose pavaizduota arti, o kas – toli, kodėl taip atrodo ir kt. |

**6.5. SVEIKATA IR SAUGUMAS**

Judėjimas yra vienas iš svarbiausių prigimtinių vaiko poreikių, todėl būtina skatinti tiek spontanišką, tiek ikimokyklinio ugdymo auklėtojo tikslingai inicijuojamą vaiko fizinį aktyvumą. Fizinis aktyvumas užtikrina stambiosios motorikos įgūdžių, ugdymąsi. Fizinis aktyvumas skatina fizinių vaiko savybių, tokių kaip lankstumas, vikrumas, ištvermė, greitumas, judesių koordinacija, pusiausvyra, ugdymąsi. Aktyvi vaikų veikla skatina smulkiosios motorikos įgūdžių, tokių kaip pirštų, delno, riešo, koordinuotų akių ir rankos judesių, gebėjimo naudoti piešimo, rašymo priemones, kirpti žirklėmis, ugdymąsi.

Kasdienio gyvenimo įgūdžiai – tai vaiko sveikatai saugoti ir stiprinti būtini įpročiai ir elgesys. Vaiko asmeniniai mitybos ir valgymo įgūdžiai formuojasi jau ankstyvoje vaikystėje, kai vaikai patys savarankiškai mokosi valgyti, pasirinkti maisto produktus, mokosi mandagaus elgesio prie stalo. Kūno švaros ir aplinkos tvarkos įpročius vaikas ugdosi mokydamasis savarankiškai apsirengti ir nusirengti, susitvarkyti savo žaislus ir žaidimo, veiklos vietą, laikydamasis asmens higienos. Vaiko saugus elgesys formuojasi suaugusiesiems mokant saugiai elgtis su vaistais, įvairiais daiktais ir priemonėmis, saugiai pereiti gatvę, padedant atpažinti artimiausioje aplinkoje pavojingas ir grėsmingas saugumui situacijas.

****Turinio elementai:

* Fizinis aktyvumas
* Kasdienio gyvenimo įgūdžiai

|  |  |  |
| --- | --- | --- |
| **SVEIKA IR SAUGUMAS** | | |
| **Amžius** | **Pasiekimai** | **Suaugusių veiksenos pavyzdžiai** |
| **1-2 m.** | **Fizinis aktyvumas** | |
| * Atlieka įvairius savo judesių bandymus: eina ratu, per smulkius žaislus, užmerktomis akimis, sukasi vietoje, bėgioja tarp kliūčių, pralenda pro kliūtį. * Tempia žaislą ant virvutės. * Padedamas lipa laiptais aukštyn pristatomuoju žingsniu, * Ima, meta, išima, įtaiko, išsuka daiktus, ploja katučių, ridena, meta kamuolį. | * Sudaryti sąlygas laisvam judėjimui, žaislus laikyti atvirose lentynose. * Parūpinti žaislų, kurie rieda, nesunkiai pakeliami ir pan., kuriais galima pasispyrus važiuoti, suptis; kuriuos galima stumti, traukti. * Skatinti vaikus laisvai, spontaniškai, ritmiškai judėti, pavyzdžiui, skambant muzikai. Pagal galimybės judėti kartu su vaikais, rodyti pavyzdį, leisti pajausti vaikams judėjimo džiaugsmą (ridentis minkštu čiužiniu, šokinėti ant čiužinio, laipioti ir griūti nuo ant čiužinio ir pan. * Siūlyti žaisti žaidimus, lavinančius vaikų judėjimo įgūdžius, pavyzdžiui, „Atnešk žaisliuką“, „Skrenda paukšteliai“ ir kt.. * Paskatinti vaikus judėti siauru tarp dviejų virvių: nešti žaislą, stumdyti žaislinį vežimėlį, ridenti kamuolį, joti ant linguojančių žaislų, važiuoti pasispiriant kojomis, pakviesti eiti „tilteliu“ paskui save. * Siūlyti statyti bokštelį, užsukti ir atsukti dangtelius. Pasiūlyti padaryti kamuoliuką: paimti popieriaus lapą ir suglamžyti taip, kad būtų panašus į kamuoliuką. Žaisti žaidimą „Takelis“. Iš popieriaus juostelių padaryti apie 3–5 cm takelį. * Pasiūlyti vaikams rinkti pupeles iš vieno indo ir dėti į kitą, žaisti su virtuvės reikmenimis, pavyzdžiui, puodais, dangčiais ir kt. pasidžiaugti vaikų išmone ir galiomis. * Pasiūlyti išbandyti modulino, minkšto plastilino savybes (maigyti, gnaibyti ir kt. |
| **Kasdienio gyvenimo įgūdžiai** | |
| * + - Gali valgyti pats, tačiau kol kas netvarkingai. Geria iš puoduko.     - Pats jaučia, kada nori tuštintis ir šlapintis.     - Emocijų raiška pastovesnė, raminamas greit nusiramina, tačiau dar būdinga greita nuotaikų kaita.     - Atpažįsta kito vaiko ar suaugusiojo džiaugsmo, liūdesio, pykčio emocijų išraiškas | * Garantuoti įprastą, pasikartojanti dienos ritmą, užtikrinant vaikui saugumo jausmą, patenkinti pagrindinius vaiko poreikius. * Skatinti vaiką valgyti pačiam, sudaryti tam sąlygas, pavyzdžiui, parūpinti nedūžtančius indus, padrąsinti vaiko bandymus, pavyzdžiui, „Koks tu šaunuolis, pats valgai“ ir pan. * Skatinti naudotis „ puoduku“, jei vaikas tuštinasi ir šlapinasi reguliariai ir suaugusieji žino laiką. * Parūpinti žaislų ir žaidimų, kurie skatina veiksmus su daiktais, lavina smulkiuosius raumenis, akies ir rankos koordinaciją, pavyzdžiui, žaislai, į kuriuos reikia įtaikyti, išimti, įdėti, įsukti, spausti, LEGO kaladėlės, bokšteliai, dėlionės, kamuoliai, kėgliai ir kt. * Kalbinti vaiką ir pavadinti jo reiškiamas emocijas. Visada pasirūpinti vaiku, kai jis jaučiasi blogai. Įvardyti vaikų bei savo emocijas. Pasakyti, kad vaikas liūdnas, pačiam jį paglostyti ir paskatinti kitą vaiką jį paglostyti * Parūpinti grupėje vaikų ūgio veidrodį (ar sieną), kad vaikai matytų save ir savo veido išraišką, skatinti juos tyrinėti save veidrodyje. * Iškabinti vaikų ir jų šeimos narių nuotraukas, jas žiūrinėti, žiūrint klausinėti, „Kas čia?“. * Kartu su vaiku vartyti knygeles, kuriose veikėjai yra skirtingos nuotaikos. Dainuoti skirtingų nuotaikų daineles. * Žaisti su kamuoliu (ridenti atsisėdus, atsitūpus), siekti pakabintų ant virvutės žaisliukų. * Žaisti pirštukų žaidimus, pavyzdžiui, virė virė košę, raina katytė ir kt. |
| **2-3 m.** | **Fizinis aktyvumas** | |
| * Gerai bėga į priekį, bet nerangiai nes remiasi visa pėda. * Šokinėja vietoje abiem kojomis, gerai išlaiko pusiausvyrą. * Užlipa ir nulipa laiptais keisdamas koją. Nušoka nuo pirmo laiptelio. * Nepargriūdamas spiria kamuolį, pagauna rankomis prie krūtinės. * Bando važiuoti triratuku. * Vis geriau derina rankų ir kojų judesius. Ridena, mėto, gaudo, spiria kamuolį, veria, įkerpa popieriaus kraštą. | * Skatinti laisvai lakstyti po kambarį, pievelę, pavargus, sustoti. Pereiti nuo bėgimo prie ėjimo ir nuo ėjimo prie bėgimo. * Bėgti ir sustoti pagal garsinį signalą. Paskatinti lėčiau, greičiau, įvairiomis kryptimis bėgti, eiti, suktis, skambant muzikai. Gaudyti vaiką, skatinant jį bėgti. * Pasiekti pašokant pakabintą daiktą, pavyzdžiui, pakabinti ant virvelės skirtingame aukštyje žaislų (kai kuriuos daiktus vaikams reikia pasiekti pasistiebus), plunksnų (jas vaikai gali ne tik siekti, bet pūsti) ir kt. * Žaisti žaidimus, kurių metu vaikas vaizduoja/apsimeta šuneliu, paukšteliu, vėžliuku, kiškučiu, varlyte ir pan. * Skatinti lipti aukštyn ir žemyn kelių pakopų laipteliais. Užlipti ir nulipti nuo vieno gimnastikos sienelės skersinio. * Padrąsinti šokinėti ant batuto. * Žaisti bendrus žaidimus su kamuoliu, pavyzdžiui, ridenti susėdus ratuku, mesti, gaudyti, spirti. * Mokyti vaiką važiuoti triratuku. * Susikibus rankomis eiti ratelio, įsikibus vienam kito judėti vorele, o sustojus atlikti veiksmus rankomis: žaisti ‚Jurgelį, meistrelį“, „Traukinuką“. * Pasiūlyti vedžioti labirintą (galite rasti internete arba patys nubraižyti) vedant linijomis pieštuku arba piršteliu. Kad būtų įdomiau, sugalvokite pasakojimų, pasakų: kur veda šis kelias, pas ką ir t. t. Sudaryti galimybes vaikui ridenti, gaudyti, mėtyti, spardyti kamuolius. * Kartu su vaikais pasidaryti vėrinį, verkite makaronus, sagas, karoliukus ir t. t. Pradėti nuo didesnių skylučių, taip mažyliui bus įdomiau, po to verti vis smulkesnius daiktus. * Parūpinti žirklučių bukais galais ir mokytis kirpti žirklėmis, pavyzdžiui, duoti vaikams nereikalingo popieriaus ar senų žurnalų, kurių pagalba vaikai gali lavinti kirpimo įgūdžius. |
| **Kasdienio gyvenimo įgūdžiai** | |
| * Pats valgo, geria iš puoduko. * Pats bando praustis, nusišluostyti veidą, rankas. * Mėgina apsiauti batukus, apsivilkti, bando sagstyti sagas, varstyti batų raištelius. * Kitiems padedant ar savarankiškai naudojasi tualetu. * Paprašomas padeda į vietą vieną kitą daiktą. | * Sukurti savarankiškumą skatinančią aplinką, pavyzdžiui, pasirūpinti, kad vaikai žinotų, kur jie galėtų rasti atsigerti vandens (padėti matomoje vietoje vandens buteliuką ir plastmasines stiklines), skirti vaikams vietą, kurioje jie galėtų laikytų savo asmeninius daiktus, supažindinti vaikus, kurioje vietoje kabo rankšluostis, paskatinti paprašyti pagalbos naudojantis tualetu. * Skatinti ragauti ir valgyti įvairų maistą. Pratinti gerai sukramtyti maistą, neskubinti valgančio vaiko, mokyti valgyti ramiai. Pratinti keltis nuo stalo tik baigus valgyti. * Siūlyti žaisti žaidimus, mokant naudotis stalo įrankiais (pvz., „Gimtadienis“, „Kavinėje“ ir kt.). Prižiūrėti, kad vaikas valgytų su įrankiais taip, kaip jis gali, pagirti vaiką už pastangas. Turėti grupėje indelių, skatinti vaiką jais žaisti * Žaisti stalo žaidimus, kurie skirti lavinti gebėjimus, kaip užsisegti, atsegti sagas, užtrauktuką, lipdukus, verti batų raištelius. * Žaisti persirengimo žaidimus (parūpinti iš tėvelių nereikalingų rūbų, batų ir kitos aprangos) ir žaidimo metu skatinti varstyti raištelius, segioti sagas ir pan. * Naudoti įvairias spalvotas, kvepiančias vaikiškas higienos priemones. Kalbėtis su vaikais apie švarą. Skaityti kūrinėlius (pvz., K. Binkio „Jonas pas čigonus“). * Sistemingai skatinti pažaidus sudėti žaislus ir kitas priemones į vietą. * Tvarkyti žaislus, sugalvojant žaidybinę situaciją, pavyzdžiui, lėlytės jau pavargo, joms laikas namo į loveles ar pan. |
| **3-4 m.** | **Fizinis aktyvumas** | |
| * Laivai vaikščioja, bėgioja salėje, lauke: eina atbulomis, ant kulnų, bėga keisdamas kryptį. * Lengvai įveikia kliūtis, pašoka abiem kojomis, į viršų, į tolį. * Lipa laiptais nesilaikydamas, šokinėja abiem ir ant vienos kojos, nušoka nuo paaukštinimo. * Mina ir vairuoja triratuką * Konstruoja, dėlioja įvairias dėliones, bando varstyti raištelius, sagstyti sagas. * Tiksliau atlieka judesius plaštaka ir pirštais: taisyklingai laiko pieštuką, piešia, lipdo, klijuoja, kerpa, kočioja, spaudžia, veria. * Meta, gaudo ištiestomis rankomis kamuolį, ridena, spiria. | * Sudaryti vaikams galimybes išbandyti savo kūną ir jo galias. Pasirūpinti, kad grupėje vaikai turėtų pakankamai erdvės judėti, keisti, kurti žaidimo erdves. Pasirūpinti paprasčiausia įranga, kuri sudarytų vaikams galimybę stiprinti stambiuosius raumenis, kūno pusiausvyrą, pavyzdžiui, grupėje įtaisyti virvę, laiptelius, kėglių, nedidelių minkštų kamuoliukų, sienelę, čiužinį. * Skatinti vaikus žaisti judrius žaidimus, pavyzdžiui, „Katė ir pelė“ ir pan. * Sudaryti vaikams galimybę išbandyti netradicines priemones, pavyzdžiui, pasiūlyti žaidimų su parašiutu ar paprastomis skarelėmis (vaikams galima pateikti užduotis: padaryti su draugu iš skarelės tunelį, pralįsti kitiems vaikams pro šį tunelį ir pan.). * Siūlyti vaikui įvairių žaidybinių situacijų, skatinančių vaikščioti ant pirštų, kulnų (pvz., įsidūriau į pirštelį – einu ant kulno ir kt.). Iš laikraščio ant grindų suformuoti tiesią, maždaug trijų metrų ilgio ir penkių centimetrų pločio liniją. Vaikas eina šia linija, nenukrypdamas nuo jos, paskui grįžta atbulas. * Sudaryti sąlygas vaikui važinėti triratukais, paspirtukais, pavyzdžiui, lauko aikštelėje numatyti vietą, kurioje vaikai gali praktikuotis važinėti triračiais, išbandyti paspirtuką ar dviratį. * Skatinti vaikus dėlioti dėliones, mokyti vaikus varstymo, sagstymo veiksmų, sudaryti sąlygas bet kada veikti pagal sumanymą. * Pasiūlyti vaikams perrinkti sumaišytų konstruktorių detales, surinkti pagaliukus po vieną ir dėti į dėžutę, glamžyti senų žurnalų lapus ir mesti taikyti į dėžę ir pan. * Sudaryti vaikui sąlygas minkyti tešlą, lipdyti iš modelino, plastilino. Parūpinti pagaliukų kaišiojimui. * Leisti kirpti nesudėtingas formas, po to priklijuoti jas ant popieriaus. * Žaisti su vaikais pirštukų žaidimus „Pirštukai miega“: ,,Šitas pirštukas nori miegelio. Šitas – atsigulė jau į lovelę. Šiam pirštukui akys merkias. Šis pirštukas miega, knarkia. Ššš... Tu, mažyli, būk tylus, nes gali pažadint broliukus.“ Sudaryti sąlygas vaikui žaisti „vonelėse“ su pupomis, grikiais ar šiaip įvairiomis kruopomis. * Į didelį dubenį galima įberti gilių, kaštonų ir paslėpti ten kokį nors smulkų daiktą (mažą žaisliuką, kamuoliuką), vaikas jų ieško. * Pasiūlyti vaikui pabūti vaistininku – įvairius daiktus imti žnyplėmis, pincetu, perdėti iš vieno indo į kitą įvairaus dydžio karoliukus |
| **Kasdienio gyvenimo įgūdžiai** | |
| * Valgo gana tvarkingai, padeda serviruoti ir sutvarkyti stalą. * Pasako, kodėl reikia plauti vaisius, uogas, daržoves. * Žino pagrindines higienos taisykles (primenamas skalauja burną, plauna rankas prieš valgį, po tualeto, naudojasi servetėle nosiai valyti). * Savarankiškai naudojasi tualetu ir susitvarko (kartais paprašo pagalbos). * Šiek tiek padedamas apsirengia ir nusirengia, apsiauna ir nusiauna batus. * Gali sutvarkyti dalį žaislų, su kuriais žaidė. * Pasako, kad negalima imti degtukų, vaistų, aštrių daiktų. | * Skatinti vaikus laikytis higienos taisyklių, jas įtvirtinti žaidžiant žaidimus apie asmens higiena („Ko reikia, kad būtum švarus ir tvarkingas?“, „Rask tai, kas reikalinga“ ir kt.). * Priminti, kad vaikai valgytų neskubėdami. Su vaikais kalbėti apie tai, kad labai svarbu pusryčius, pietus, vakarienę valgyti tuo pačiu metu. * Žaisti žaidimus, kuriuose formuojasi maitinimosi ritmo suvokimas (šeima, restoranas ir kt.). * Žaidžiant vaikai mokomi atskirti pagrindines produktų grupes – pieną, mėsą, vaisius, daržoves. * Kiekvieną kartą prieš valgant įtraukti vaikus į stalo padengimo veiklą, siekti, kad stalai būtų serviruojami pagal taisykles, patiekalus atitinkančiais indais. * Kalbėtis su vaikais, kodėl reikia plauti vaisius, daržoves, uogas, sudaryti sąlygas mokytis praktiškai juos nuplauti. * Rekomenduoti tėvams aprengti vaikus patogiais ir lengvai aprengiamais drabužiais. Primenant eiliškumą, skatinti vaikus savarankiškai apsirengti ir nusirengti, tvarkingai susidėti drabužius. * Mokyti vaikus taisyklingai plautis ir šluostytis rankas, praustis ir šluostytis veidą. * Priminti, kad čiaudint ar kosint būtina prisidengti burną ir nosį. Priminti, kad naudotųsi nosinaite. * Skatinti susitvarkyti žaislus, su kuriais žaidė, įvairiai motyvuojant, padedant * Pasiruošti ir naudoti vaizdines priemones apie saugų elgesį. Rodyti mokomuosius filmus. * Žiūrinėjant paveikslėlius, vartant vaikiškus žurnalus, pastebėti ir parodyti dvejopas situacijas, pvz.: tas, kuriose saugu vaikui, ir tas, kuriose gali įvykti nelaimė. * Skaityti, kurti kūrinėlius apie saugų elgesį. * Organizuoti saugaus elgesio savaites (viktorinas), kviesti medicinos darbuotojus, gaisrininkus. |
| **4-5 m.** | **Fizinis aktyvumas** | |
| * Eina pritūpęs, pakaitiniu ir pristatomuoju žingsniu, aukštai keldamas kelius, ant kulnų. * Bėga greitėdamas , lėtėdamas, labai greitai, lėtai, ant pirštų galų, pasišokinėdamas. * Šokinėja ant vienos kojos, peršoka žemas kliūtis, šoka į tolį, pašoka. * Laipioja lauko įrenginiais, žaidžia judrius, sportinius žaidimus. * Tiksliai atlieka sudėtingesnius judesius pirštais ir ranka (sega sagas). * Iš įvairių padėčių meta, spiria kamuolį į taikinį, tiksliau gaudo, mušinėja. | * Siūlyti vaikams apsimesti tam tikrais gyvūnais ir imituoti jų eiseną, pavyzdžiui, kaip gandras, voverė ir pan. * Organizuoti veiklą, kad vaikas eidamas atliktų ritminius judesius pečiais, galva, muštų kamuolį, mestų į viršų, ėjimą keistų bėgimu. * Žaisti žaidimą „Raganėle pamotėle“. * Sugalvoti maršrutą, kad vaikas turėtų eiti, bėgti, perlipti suolą, pralįsti po kėde ir t. t. * Organizuoti bėgimo estafetes, įvairių šuolių žaidimus, panaudojant įvairias priemones: kaspinus, kamuolius, lankus, lazdas. * Žaisti žaidimus su išsisukinėjimais, kurių tikslas – ilgiau likti nepagautam. * Siūlyti vaikams šokinėti per šokdynę, lanką. * Kartu su vaikais nusiraižyti lauke klases ir žaisti šokant ant vienos kojos, abiem kojomis ir t.t. * Pasiūlyti piešti įvairių linijų, pieštuku apvesti daiktus: stiklinę, apverstą lėkštutę, puoduką; po truputį duoti sudėtingesnes užduotis. * Sudaryti sąlygas vaikui žaisti su pipete, pincetu. * Parinkti įvairių priemonių (sagų, rutuliukų, karolių), kad vaikas galėtų verti ant siūlo. * Duoti vaikui krepšį su skalbinių segtukais, paimti segtuką trimis pirštais, prisegti, paprašyti, kad ir jis taip pat padarytų. |
| **Kasdienio gyvenimo įgūdžiai** | |
| * Valgo tvarkingai, naudojasi stalo įrankiais, serviruoja, tvarko stalą. * Domisi, koks maistas sveikas ir naudingas. * Savarankiškai rengiasi. * Priminus plaunasi rankas, prausiasi, nusišluosto rankas ir veidą. * Priminus tvarkosi žaislus ir veiklos vietą. * Žaisdamas, ką nors veikdamas stengiasi saugoti save ir kitus. * Priminus stengiasi sėdėti, stovėti, vaikščioti taisyklingai. * Pasako, kaip reikia elgtis gatvėje, su nepažįstamais ar atsitikus nelaimei (kreiptis pagalbos į suaugusį, atsiminti savo vardą, gatvę, namo numerį ir pan.). | * Savo pavyzdžiu rodyti, kaip taisyklingai naudotis stalo įrankiais, kaip mandagiai elgtis prie stalo, pavyzdžiui, kalbėti tik tuomet, kai maistas yra sukramtytas, nežaisti su stalo įrankiais, būti paslaugiam prie stalo ir pan. * Paskatinti vaikus padėti serviruoti stalą ruošiantis valgyti arba jį sutvarkyti po valgio, pavyzdžiui, susitarti prieš valgį su vaikais, kas šiandien yra pasiruošę padėti, ką reikės daryti ir pan. Kviesti vaikus į talką dengiant stalą gimtadieniui, šventei. * Skatinti vaikus žaisti vaidmeninius žaidimus, pavyzdžiui, „Šeima“, „Kavinė“, Svečiuose“ ir kt. * Patraukliomis formomis vaikams paaiškinti pieno, mėsos, vaisių ir daržovių naudą. Papasakoti apie per didelio saldumynų kiekio žalą organizmui, pavyzdžiui, pasinaudoti internetu ir pasižiūrėti, kaip atrodo dantukai, kai vaikai per daug valgo saldumynų arba pasirinkti užduotis pratybų sąsiuviniuose, kuriuose yra pateiktos užduotys vaikams apie sveiką maistą ir jo naudą žmogui. * Skatinti vaikus laikytis higienos taisyklių (organizuojant įvairius žaidimus, mokančius laikytis asmens higienos). * Suteikti vaikams žinių apie saugų elgesį gatvėje, darželyje, namuose, kieme, paaiškinti, kaip reaguoti įvykus nelaimei. * Kalbasi su vaikais apie tai, kada ir į ką jie gali kreiptis pagalbos, atsitikus nelaimei. Klausytis skaitomų kūrinėlių, kuriuose herojai atsidūrę sudėtingose situacijose ieško pagalbos. * Diskutuoti su vaikais apie skaitytus kūrinėlius, herojų veiksmus ir skatintis analizuoti situacijas iš naujo, pavyzdžiui, kelti vaikams klausimus: „Kas atsitiktų, jei....?“, „Ar galėjo būti kitaip....?Skatinti ieškoti atsakymų, naujų išeičių. * Aptarti su vaikais situacijas, į kurias dažnai patenka vaikai, pavyzdžiui, pasimeta nuo tėčio, mamos, nueina toliau nuo namų ir pan. * Aiškintis su vaikais, kaip reikia elgtis gatvėje. Siūlyti vaikams stebėti filmukus apie saugų eismą gatvėje, pavyzdžiui, žiūrėti animacinį filmuką „Amsio patarimai“, organizuoti saugaus eismo dienas darželyje; įsirengti dviračių važinėjimo takelį su pagrindiniais saugaus eismo ženklais ir pan.; organizuoti viktorinas, projektus apie saugų vaikų elgesį. * Savo pavyzdžiu rodyti, kaip taisyklingai sėdėti, stovėti, vaikščioti. Stebėti ir priminti, kad taisyklingai sėdėtų. |
| **5-6 m.** | **Fizinis aktyvumas** | |
| * Eina ratu, poroje, prasilenkdamas, gyvatėle, atbulomis, šonu. * Bėga ilgesnius atstumus, pristatomuoju ar pakaitiniu žingsniu, aukštai keldamas kelius, bėga suoleliu, įkalnėn, nuokalnėn. * Šokinėja ant vienos kojos judėdamas pirmyn, šoka į tolį, į aukštį. Važiuoja dviračiu, paspirtuku. * Rankos ir pirštų judesius atlieka vikriau, greičiau, tiksliau, kruopščiau. * Tiksliau valdo pieštuką bei žirkles. * Žaidžia sportinių žaidimų elementus žaidžia komandomis, derindamas veiksmus su kitais. * Noriai tyrinėja savo galias ir siekia išbandyti naują patirtį. | * Skatinti vaikus žaisti judrius žaidimus salėje, lauke, pavyzdžiui, „Trečias bėga“ ir pan. * Sudaryti vaikams galimybę žaisti sportinius žaidimus ir mokytis pagrindinius šių žaidimų elementus, pavyzdžiui, krepšinio; futbolo, miestučių, kėglių mušimo, badmintono, stalo teniso ir kt. * Parūpinti priemonių, tinkančių konkretiems sportiniams žaidimams žaisti (krepšinio, futbolo kamuolius, badmintono rakečių, teniso raketės, kėglių, lazdų, salės riedulio vartų). * Drąsinti vaikus laikytis žaidimo taisyklių ir susitarimų ir pratintis būti atsakingu už savo ir kitų vaikų saugumą įvairių veiklų metu, pavyzdžiui, žaidžiant priminti, kodėl svarbu laikytis taisyklių, kam jos skirtos. * Paskatinti vaikus tyrinėti, kur juda kūnas: ištirti, ar kelias vingiuotas, ar zigzagais, ar ratais. * Organizuoti vaikams įvairias estafetes, kurių metu vaikai galėtų judėti poroje, ratu, sutartinai su kitais vaikais. * Sudaryti sąlygas žaisti žaidimą „Klasės“, šokinėti per gumytę. * Organizuoti sportinius žaidimus, kad vaikai galėtų varžytis tarpusavyje. Bandyti atlikti judesius visa jėga: ridenti, mesti, traukti iš visos jėgos ir kt. * Siūlyti vaikams atlikti judesius iš įvairiausių kūno bei rankų padėčių, panaudojant įvairius įrankius (lazdas, juosteles, lankus ir kt.,), pavyzdžiui, gulint, stovint, atsisėdus. * Sudaryti vaikams galimybę varijuoti rankų judesius, pavyzdžiui, taikyti daiktus į viršų (badmintono elementai), per tinklą (teniso), virvutę (rankinio) ir kt. * Skatinti vaikus mesti sviedinį viena ir abiem rankomis vienas kitam judant, daužant jį į grindis, sekti akimis rankos judesius. * Atlikti koordinuotus judesius kojomis, išlaikyti pusiausvyrą bėgant gyvatėle, ratu, kryžminiu žingsniu, mojant kojas atgal, pritūpus, atbulomis ir kt. * Eiti lanku, virve pristatomu žingsniu tiesiai ir šonu, sustojus pasistiebti, šonu, ties viduriu prasilenkiant su kitu, bėgti suoleliu, buomu, nuokalnėn (ar įkalnėn) pristatomu ar pakaitiniu žingsniu. * Skatinti vaikus tyrinėti savo kūną ir jo galimybes, pavyzdžiui, kojų pirštaispaimti įvairius daiktus ir sulenkti kojas, tiesiomis kojomis perimti daiktus iš vienos kojos į kitą, važiuoti „dviračiu“, atlikti judesius kojomis kybant žemyn, bėgti suoleliu keturpėsčia, ropoti nuožulnia lenta, gimnastikos suoleliu, ant žemės pėdomis ir nuožulniai pakeltomis kojomis (pirmyn ir atgal). * Organizuoti estafetes, pavyzdžiui, šokinėti ant vienos kojos judant pirmyn, ant kojos kelio laikant smėlio maišelį ir kt. * Siūlyti priimti iššūkius, pavyzdžiui, galynėtis (atsisėdus nugaromis stumti vienas kitą), traukti virvę, peštis, vartytis. * Išbandyti važinėti dviračiu, riedučiais, paspirtukais, bandyti čiuožti slidėmis, pačiūžomis. * Pasiūlyti vaikams įverti siūlą į adatą, siuvinėti pagal trafaretą; ant kartono išdurti skylutes ir duoti vaikui didelę adatą su ryškios spalvos siūlu, tegu lopo, kuria įvairius ornamentus, siuvinėja, sudygsniuoja nesudėtingus rūbelius lėlėms, maišelius ir kt., neria vąšeliu, daro kutus. * Siūlyti vaikams išbandyti pritaikyti savo sumanymams įgyvendinti pasinaudoti skylmušiu, sąvaržėlėmis, lipniais lapeliais ir kt. |
| **Kasdienio gyvenimo įgūdžiai** | |
| * Valgo tvarkingai. Pasako, jog maistas reikalingas, kad augtume ir būtume sveiki. * Įvardija vieną kitą maisto produktą, kurį valgyti sveika ir kurį reikėtų riboti. * Savarankiškai serviruoja ir tvarko stalą. * Savarankiškai rengiasi. Patariant pasirenka drabužius ir avalynę pagal orus. * Priminus ar savarankiškai plaunasi rankas, veidą. * Dažniausiai savarankiškai tvarkosi žaislus ir veiklos vietą. * Savarankiškai ar priminus laikosi susitartų saugaus elgesio taisyklių. * Žino, kaip saugiai elgtis gatvėje, kur kreiptis iškilus pavojui, pasiklydus. * Priminus stengiasi vaikščioti, stovėti, sėdėti taisyklingai. | * Kartu su vaikais aptarti, kodėl žmogus valgo. Paprašyti vaikų pasakoti, ką jie dažniausiai valgo pusryčiams, pietums ir vakarienei, diskutuoti, kurie iš jų vartojamų produktų, patiekalų yra naudingiausi jų augimui ir gerai savijautai. Vaikams pateikti paveikslėlius su įvairiais maisto produktais ir patiekalais, jais žaidžiant mokytis atskirti naudingą ir bevertį maistą. * Organizuoti įvairių kūrybinių darbelių (piešinių, inscenizacijų ir t. t.) kūrimą, jais skatinti pasirinkti sveikus produktus ir patiekalus. Klausytis skaitomų knygelių, vaidinti, žaisti loto, žiūrėti filmukus apie žmogui naudingus maisto produktus (duoną, obuolius, pieną, vandenį ir kt.). * Žaidžiant su lėlėmis ar kitus žaidimus rūšiuoti maisto produktus (jų paveikslėlius) į naudingus ir vengtinus. * Pasiūlyti vaikams apsirengti lengvesniais ar šiltesniais drabužėliais. Sušlapusius rūbus, avalynę pasidžiauti. * Parūpinti skysto muilo su dozatoriumi, parodyti, kaip ir kiek dozuoti, kad rankos būtų švarios. Priminti, kad reikia taupyti vandenį, paaiškinti, kodėl, pasiūlyti vandens čiaupą atsukti tiek, kiek reikia, kad muilas nusiplautų. * Pasiūlyti patrauklių veiklų, kurių metu vaikai aiškintųsi asmens higienos svarbą ir pratintųsi jos laikytis, pavyzdžiui, pasiūlyti vaikams grįžus iš pasivaikščiojimo nusiplauti rankas dubenyje ir po to palyginti, kaip skiriasi vanduo, kuriame jie nusiplovė rankas nuo švaraus vandens kitame dubenyje ir pan. * Apsilankyti su vaikais gaisrinėje, policijoje, ligoninėje, autoservise ir t. t. * Auklėtojas kartu su vaikais „Minčių lietuje“ diskutuoja, aptaria, vertina. * Stebėti oro pasikeitimus ir aiškintis, kokie drabužiai, avalynė būtų tinkami esant lietingam, šaltam, šiltam orui (šiltesniu oru galima dėvėti lengvesnius, o šaltu – šiltesnius drabužius) ir pan. * Einant pasivaikščioti su vaikai kalbėtis apie tai, kaip vaikšto apsirengę kiti žmonės, kodėl ir pan. * Parūpinti priemonių kalimo, siuvimo, dygsniavimo žaidimams. Mokyti vaikus, kaip reikia elgtis su adata, kabliuku, aštriais daiktais (peiliu, žirklėmis ir kt.). * Su vaikais kalbėtis apie tai, kaip reikia elgtis su degtukais, ugnimi, pavyzdžiui, pamačius nedidelę liepsną užgesinti, ją mušant skuduru ar užpilant smėliu; * Kalbėtis su vaikais apie tai, kur pavojinga vaikščioti, pavyzdžiui, statybos aikštelė, gatvė ir kt. * Patraukliomis formomis pratinti vaikus taisyklingos laikysenos, pavyzdžiui, susitariama, jog nesvarbu, kuris, suaugęs ar vaikas pamato, jog kiti vaikšto ar sėdi susikūprinę, pasako ar primena, kaip reikia sėdėti ar vaikščioti; pasiūlyti veidrodžio pagalba palyginti, kaip atrodo vaikai stovintys tiesiai ar susikūprinę ir pan. |

**j0084050**

**7. UGDYMO PASIEKIMAI IR JŲ VERTINIMAS**

Vaikų ugdymosi pasiekimai – tai ugdymo procese įgyti vaikų gebėjimai, žinios ir supratimas, nuostatos, apie kuriuos sprendžiame iš vaikų veiklos ir jos rezultatų. Vaikų ugdymosi pažanga – tai vaikų pasiekimų ūgtelėjimas per tam tikrą laikotarpį. Vaikų pasiekimai vertinami nuolat, stebint vaiką kasdienės veiklos metu, suteikiant jam grįžtamąjį ryšį, kaip jam sekasi. Pasiekimas fiksuojamas bet kuriuo metu, kai ikimokyklinio ugdymo auklėtojas pastebi naujai atsiradusį ar patobulėjusį vaiko gebėjimą, kurį įrodo keli jo veiklos ir jos rezultatų pavyzdžiai. Gaunama informacija apie vaikų ugdymosi rezultatus padeda planuoti vaiko ar vaikų grupės tolesnio ugdymosi siekius. Vertinimo rezultatai panaudojami ugdymo proceso planavimui, individualizavimui, kokybės didinimui, tėvų informavimui.

Vaiko daroma pažanga yra vertinama remiantis ugdymosi programoje numatytais pasiekimais atskirose ugdymosi srityse, aprašytais pagal amžiaus tarpsnius. Informacija apie vaiko pasiekimus yra fiksuojama ir kaupiama vaiko aplanke.

Vaikų pasiekimams įvertinti yra pildomas vaiko pasiekimų pasiekimų apibendrinamasis aprašas (priedas Nr.1) du kartus: mokslo metų pradžioje ar naujai atėjus vaikui į įstaigą ir baigiantis mokslo metams. Tarpiniai vaikų pasiekimai atliekami, jei išryškėjo didelės ugdymo spragos. Esant elgesio ar įgūdžių ir patirties stokai, yra tariamasi su darželio specialiųjų ugdymosi poreikių komisija, kuri pasirūpina, kad vaikui (šeimai) būtų suteikta specialistų pagalba.

**VAIKŲ PASIEKIMŲ IR PAŽANGOS VERTINIMAS**

**PEDAGOGAI**

**TĖVAI**

**VAIKAI**

**KITI SPECIALISTAI**

Vaiko pasiekimų vertinimo dalyviai yra pats vaikas, jo tėvai, pedagogai ir kiti vaiko ugdytojai

Vaiko pasiekimams įvertinti yra taikomi stebėjimo, pokalbio ar interviu metodai ir vaikų kūrybinės veiklos analizė. Kaupiant informaciją apie vaiko daromą pažangą pasitelkiama vaizdo kamera, fotoaparatas vaiko veiksenoms, elgesiui ar kūrybinės veiklos darbeliams fiksuoti, diktofonas vaiko kalbos, minčių raiškos fiksavimui.

Visa informacija apie vaiko pasiekimus yra kaupiama Vaiko pasiekimų aplanke. Vaiko pasiekimų aplanke gali būti kaupiama informacija, gauta apklausus tėvus, įvairius specialistus apie vaiko individualias savybes, pasiekimus; vaiko pasiekimų aprašas ir kita aktuali informacija. Aplanke kaupiami tikslingai kartu su vaiku atrinkti darbeliai ar darbų nuotraukos. Taip pat gali būti kaupiami vaikų darbai, atlikti kompiuterio, IP pagalba. Atrenkant darbus, kurie bus kaupiami vaiko aplanke yra aptariami kartu su vaiku arba pačio vaiko. Tai padeda geriau vaikams geriau pažinti save, kaip besiugdantį, tada šis procesas taip pat svarbus, kaip ir galutinis rezultatas. Pedagogas gali įrašyti vaiko kalbėjimo, pasakojimo, diskusijos fragmentų, vėliau šį įrašą palyginti su ankstesniu ir tai padeda įvertinti vaiko gebėjimus ir stebėti jo pažangą.

Aplankas padeda vaikui suprasti ką jis geba, ko siekia išmokti, sužinoti. Kaupiant aplanką drauge su vaiku formuojama teigiama nuostata į ugdymąsi, pabrėžiant jo ugdymosi pastangų prasmingumą, pasidžiaugiant rezultatais. Aplanko forma yra laisvai pasirenkama (segtuvas, dėžutė, aplankas, elektorinis segtuvas ar kt.).

***Aplanko turinys:***

* *duomenys apie vaiką*: vardas, pavardė, amžius, ar lankė ikimokyklinio ugdymo įstaigą, kiek laiko lankė, anketos, užpildytos tėvų, globėjų, kitų specialistų (apie vaiko individualumą, pomėgius, gebėjimus ir kt.),
* *vaikų kūrybiniai darbai* (dailės ar rankų darbai, vaikų sukurti pasakojimai, eilėraščiai, įvairių statinių nuotraukos ir kt.) ir trumpi jų komentarai,
* aktualios, tikslingos, integruotos vaiko *veiklos, elgsenos pavyzdžiai*, iliustruojantys vaiko pasiekimus (vaikų darbai, nuotraukos, filmuota medžiaga, garso medžiaga su komentarais),
* *vaiko pasiekimų apibendrinamasis aprašas* (*priedas Nr.1*),
* *vaiko pasiekimų lentelė (priedas Nr.2),*
* *kita* (pavyzdžiui, su vaiko ugdymu susijusių ugdytojų ar kitų specialistų komentarai, pastebėjimai, kt).

Vaiko tėvai ir ugdytojai susitaria, kaip bus aptariami vaiko pasiekimai (sutartu laiku kalbamasi individualiai, siunčiami trumpi pranešimai ar laiškai elektroniniu paštu ar žinute ir pan.). Tėvai informuojami apie tai, kokių ugdymosi rezultatų bus siekiama per tam tikrą laikotarpį, kokiais kriterijais remiantis pasiekimai bus vertinami ir kaip fiksuojami. Informacija apie pasiekimus teikiama bei du kartus per mokslo metus (pradžioje ir pabaigoje) ir pagal poreikį reguliariai apibendrinus atitinkamo laikotarpio vaikų pasiekimų rezultatus individualių pokalbių su tėvais metu.

**j0084050j00840508. LITERATŪRA IR NAUDOTI ŠALTINIAI**

1. Ankstyvojo ugdymo vadovas: tėvams, globėjams, pedagogams: vaikas iki trejų metų, sud. O. Monkevičienė, Vilnius: Minklės leidyba, 2001.
2. Bee, H., Boyd, D. Augantis vaikas, 2011
3. Dodge, T. D., Colker, J. L., Heroman, C. *Ikimokyklinio amžiaus vaikų kūrybiškumo ugdymas*, 2002.
4. Jūsų vaikas – ikimokyklinukas. Švietimo aprūpinimo centras, 2015. Internetinė prieiga: https://sodas.ugdome.lt/metodiniai-dokumentai/perziura/3251
5. Irena Steišūnienė. Dešimties mažylių kelionės, 1997.
6. Į vaiką orientuotas ugdymas nuo gimimo iki trejų metų. (1997). Knyga ugdytojams.
7. Ikimokyklinio ugdymo Metodinės rekomendacijos, Švietimo aprūpinimo centras, 2015.
8. Ikimokyklinio amžiaus vaikų pasiekimų aprašas, Švietimo aprūpinimo centras, 2014.
9. Ikimokyklinio ugdymo kokybė. Švietimo problemos analizė, ŠMM, 2012, rugsėjis Nr. 13 (77), ISSN 1822-4156. 4.
10. Ikimokyklinio amžiaus vaikų pasiekimų vertinimas. Metodiniai patarimai, prieiga inernetu: https://sodas.ugdome.lt/metodiniai-dokumentai/perziura/1719
11. Lietuvos Respublikos Švietimo įstatymas. Prieiga internetu: http://www.sac.smm.lt/images/file/e\_biblioteka/Lietuvos%20Respublikos%20svietimo% 20istatymas.pdf.
12. Lietuvos higienos norma HN 75:2002 "Ikimokyklinio ugdymo įstaigos. Higienos normos ir taisyklės". Lietuvos respublikos sveikatos apsaugos ministro 2002 m. kovo 4 d. įsakymas Nr.102
13. Lietuvos vaikų ikimokyklinio ugdymo koncepcija, 1989.
14. Metodinės rekomendacijos ikimokyklinio ugdymo programai rengti, 2006.
15. Metodinis leidinys priešmokyklinio ugdymo pedagogams, 2011.
16. Szarkowicz, D. Stebėjimas ir refleksija vaikystėje, 2011.
17. Socialinių įgųdžių ugdymo vadovas. – V., 2001.
18. Ugdymas ir demokratijos kultūra. Ikimokyklinis amžius. K. A. Hansen, R. K. Kaufman, S. Saifer.- „Lietus“,1997.
19. Vaikystės fenomenas: socialinis-edukacinis aspektas: monografija. Audronė Juodaitytė. – Š., 2003.
20. Žukauskienė, R. (1996). Raidos psichologija.
21. Finnish National Board of Education National Core Curriculum for Pre-primary Education 2010, prieiga internetu: <http://www.oph.fi/download/153504_national_core_curriculum_for_pre-primary_education_2010.pdf>

j0084050

**9. PRIEDAI**

Priedas Nr. 1

**VAIKO PASIEKIMŲ APIBENDIRNAMAS VERTIMIMAS**

**Laikotarpis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Vaiko vardas, pavardė, amžius\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |
| --- | --- | --- |
| Sritys | Kas gerai sekasi ir kur reikėtų pasistengti | Ugdymosi gairės |
| Bendravimas ir kalba |  |  |
| Visuomeniškumas |  |  |
| Tyrinėjimas ir aplinkos pažinimas |  |  |
| Vaizduotė ir kūryba |  |  |
| Sveikata ir saugumas |  |  |

Užpildymo data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Auklėtoja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 2

**Vilniaus lopšelis-darželis „Vėtrungė“**

Grupės vaikų pasiekimų vertinimo sričių ir žingsnių „voratinklis“

----------------------- grupė

----------------------------------------------- (data)

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vaiko vardas      Sritis | Visuomeniškumas | | | Bendravimas ir kalba | | | | Pasaulio pažinimas | | | Vaizduotė ir kūryba | | Sveikata ir saugumas | | Integruojami gebėjimai | | | |
| Savivoka ir savigarba**1** | Emocijų suvokimas ir raiška **2** | Saviregulia  cija ir savikon-trolė **3** | Sakytinė kalba  **13** | Rašytinė kalba  **14** | Santykiai  su  suaugusiais  **4** | Santykiai  su  bandraam-  žiais **5** | Aplinkos pažinimas**11** | Tyrinė-  Jimas  **10** | Skaičiavimas, matavimas  **12** | Meninė raiška  **17** | Estetinis  Suvoki-mas  **18** | Fizinis aktyvumas  **15** | Kasdie-ninio gyvenimo įgūdžiai  **16** | Mokėjimas mokytis  **6** | Iniciaty-  vumas ir atkaklumas  **7** | Kūrybiškumas  **8** | Problemų sprendimas  **9** |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |